qundao/data-zh-poetry huggingface dataset:
句
作者：葉延壽
朝代：宋

自昔吾泉出異僧，清溪今又兩巖興。
句
作者：葉延年
朝代：宋

一夜西風驚客枕，滿堤楊柳作秋聲。
句·其一
作者：葉廷珪
朝代：宋

不是妙音生妙指，只緣流水似流泉。
句·其三
作者：葉廷珪
朝代：宋

幾多雁鶩行間吏，衙退頻來禮釋迦。
句·其二
作者：葉廷珪
朝代：宋

人休清樾摩挲認，鳥泊高枝睥睨看。
句·其五
作者：葉廷珪
朝代：宋

道旁曾種萬株松。
句·其六
作者：葉廷珪
朝代：宋

名字惟因佛書見，根苗應逐賈胡來。
句·其四
作者：葉廷珪
朝代：宋

戍兵數有流星遞，元白詩筒幸寄將。
茉莉花
作者：葉廷珪
朝代：宋

露花洗出通身白，沈水熏成換骨香。
近說根苗移上苑，休慚系本出南荒。
贈疊山先生
作者：葉愛梅
朝代：宋

后土茫茫兩屩行，綱常事重此身輕。
大江有士一人半，千載見君雙眼明。
俯仰元無愧今古，英雄何必盡公卿。
早知莫賣成都卜，省得人知大隠名。
深靜堂
作者：葉抑
朝代：宋

亂山蒼蒼溪曲盤，烟林漠漠風生寒。
地幽景絕豈易到，中隠蕭寺環峯巒。
山僧淳樸寺亦古，築室爲堂蔽風雨。
深靜豈與衆緣同，萬法不傳歸妙處。
堂前流水自涓涓，屋外松篁不計年。
衲子一念俱已盡，不數歲月明晦遷。
我來茲堂息塵慮，終日忘形得深趣。
明朝韁鎖西復東，謾寫微言題所寓。
綠筠軒
作者：葉抑
朝代：宋

蕭蕭籜龍蒼且綠，直節凌雲長叢玉。
高標自是絕塵埃，便使人間無點俗。
和陳子華武夷築精舍
作者：葉明
朝代：宋

衮衮諸公臺省居，可憐無地著吾廬。
前因本是四禪派，今日相追九老圖。
憂顧全閩曾倚重，誅鋤遺孽豈容逋。
兔葵燕麥玄都滿，休憶桃霞映綠湖。
題馮唐廟
作者：葉明
朝代：宋

千百年來漢老郎，曉來燈火晚來香。
庭前不用尋碑記，已載班書數十行。
還桑澤卿蘭亭考二首·其一
作者：葉時
朝代：宋

書法光芒晉永和，後來摹寫不勝多。
考論又得桑夫子，蘭渚風流轉不磨。
還桑澤卿蘭亭考二首·其二
作者：葉時
朝代：宋

自從繭紙殉昭陵，定武流傳賸得名。
總輯舊聞爲博議，即今真贋不難憑。
泛舟松江
作者：葉時亨
朝代：宋

短棹夷由落照間，不堪凝望發愁端。
雁行影沒暮天闊，蘋葉香殘秋水寒。
朝市觸塗成險棘，風波投足却輕安。
白鷗盟在容尋理，急辦煙簑與釣竿。
示郭仲達·其一
作者：葉時亨
朝代：宋

撮髮從遊成潦倒，拍肩話舊歎蹉跎。
年來對酒詩狂減，老去傷時愁緒多。
顧我曳裙今尚爾，念君求祿竟如何。
不應例合俱窮躓，造化兒癡故作魔。
示郭仲達·其二
作者：葉時亨
朝代：宋

男子升沉雖繫天，風花高下亦俄然。
功名未老終歸手，富貴須時小著鞭。
落魄羈懷長道路，蒼茫客面染風煙。
張儀此舌欣無恙，談笑封侯會有年。
感皇恩
作者：葉景山
朝代：宋

十月小春時，蓂舒六翠。天佑皇家誕賢裔。熊羆協夢，疑是麒麟分瑞。世間無限事，都如意。粉陣香圍，香嬌玉媚。春酒爭持泛瓊蟻，笙歌繚繞，同祝我公千歲。他年陪綠野，拚酣醉。
感皇恩
作者：葉景山
朝代：宋

春水滿池塘，春風吹柳。春草茸茸媚晴晝。春煙駘蕩，春色著人如舊。春光無限好，花時候。春院宴開，春屏環繡。春酒爭持介眉壽。春衫春暖，春回遏雲聲透。春年常不老，松筠茂。
臨江仙
作者：葉景山
朝代：宋

楊柳池塘桃李徑，華堂壽宴初開。香團翠幕舞風回。東山攜妓女，北海罄樽罍。玉筍輕敲紅象板，金荷瀲瀲傳杯。笙歌繚繞宴春臺。華陽閒日日月，綠野醉蓬萊。
臨江仙
作者：葉景山
朝代：宋

清曉於門開壽宴，綺羅香嫋芳叢。紅嬌綠軟媚光風。繡屏金翡翠，錦帳玉芙蓉。珠履爭馳千歲酒，葡萄滿泣金鍾。人生福壽古難逢。好將家慶事，寫入畫圖中。
口占
作者：葉李
朝代：宋

如今便一似麻糊，也是人間大丈夫。
筆裏無時那解有，命中有處未應無。
百千萬世傳名節，二十三年非故居。
寄語長安朱紫客，盡心好上帝王書。
失調名
作者：葉李
朝代：宋

君來路。吾歸路。來來去去何時住。公田關子竟何如，國事當時誰汝誤。雷州戶。崖州戶。人生會有相逢處。客中頗恨乏蒸羊，聊贈一篇長短句。
放還遇賈似道
作者：葉李
朝代：宋

君來路，吾歸路，來來去去何時住。
公田關子竟何如，國事當時誰汝誤。
雷州戶，崖州戶，人生會有相逢處。
客中頗恨乏蒸羊，聊贈一篇長短句。
紀夢
作者：葉李
朝代：宋

宋時豪士石曼卿，帝命作主芙蓉城。
我才比石萬無一，半世虛負狂直名。
年來似有喪心疾，薦共引鯀辜蒼生。
天誅未加公論沸，日夕惟待鼎鑊烹。
何哉異夢出非想，忽遇仙老談真情。
謂予夙是文昌相，漏泄輕舉遭彈抨。
帝令謫墮飽憂患，且使兩足蹣跚行。
追思善步不可得，飛昇妙術矧敢輕。
當時廷議祇如此，汝悔當復惟相迎。
稽首老仙謝慈愍，臣罪當死天子明。
久之寂滅一大樂，斲棺待盡無他營。
老仙笑許汝可教，引領直上朝玉京。
通明大明二宮殿，林木蓊萃階瑶瓊。
芙蓉爛熳錦欲似，帝皇錫以主殿名。
賦詩奏謝九拜起，玉音嘉奬傍觀榮。
癡人說夢聊一快，我獨知命不少驚。
只恐才非曼卿敵，相見慚汗應如傾。
從今閉目需帝召，玉樓續記時當成。
兒孫自有兒孫福，與農報國須勤耕。
東山堂
作者：葉杲
朝代：宋

何處著詩癯，巖邊有隠廬。
雲生春樹合，魚響夜潭虛。
住久無他姓，山空應讀書。
平分謝池月，吾亦百年居。
閒題·其一
作者：葉杲
朝代：宋

縣花初種已成林，三尺兒童父母心。
堂上春風生意足，絃歌一曲盡清音。
閒題·其三
作者：葉杲
朝代：宋

燕泥猶認舊柴扉，簾影玲瓏度落暉。
細數歸期春早晚，一天風絮滿池飛。
閒題·其二
作者：葉杲
朝代：宋

尋常巷陌燕徘徊，带得春風去不回。
滄海連天雲浪闊，寄將消息上蓬萊。
閒題·其五
作者：葉杲
朝代：宋

桃李春風又一場，蹴毬牆外落花香。
勸君莫道歸期近，惟有臨歸日最長。
閒題·其六
作者：葉杲
朝代：宋

鞦韆牆外入斜暉，過盡殘花客不知。
春色三分桃李去，一分猶在綠楊枝。
閒題·其四
作者：葉杲
朝代：宋

小園日日管絃聲，花落花開若有情。
春色何時到儂屋，愁風愁雨過清明。
呈住山介石
作者：葉林
朝代：宋

造物有青眼，名山無赧容。
聲名動猿鶴，道法伏菟龍。
望氣從關尹，瞻雲自華封。
懸知仙隠地，可以不迎逢。
登石室二首·其一
作者：葉林
朝代：宋

遠游貞白二仙家，今日追尋路不賒。
七十二叢秋色裏，有人曾約去看花。
登石室二首·其二
作者：葉林
朝代：宋

石徑春深疊古苔，洞天無鑰爲誰開。
白雲本是無心物，風趁松花作雨來。
石室洞
作者：葉林
朝代：宋

低垂石室洞，杖屨易躋攀。
有路穿雲窟，無門對月關。
誰騎仙鹿去，我笑國蝸跧。
若使今猶昨，清宵聞珮環。
至道宮
作者：葉林
朝代：宋

猶存巨鑊記熙豐，翠藹春深古路通。
千百舂鋤一株樹，野田飛下雪花風。
賦洞霄宮隠居十年後
作者：葉林
朝代：宋

瓊館高居勢復完，煙重翠疊幾峰巒。
山從舞鳳由來遠，洞隔投龍欲去難。
處處有泉那用汲，巖巖維石宛如磐。
品題今古知多少，閒把唐僧五字看。
句
作者：葉某
朝代：宋

明朝蓬島去，白雪滿頭飛。
琵琶亭
作者：葉桂女
朝代：宋

樂天當日最多情，淚滴青衫酒重傾。
明月滿船無處問，不聞商女琵琶聲。
過子陵釣臺
作者：葉棐恭
朝代：宋

勢利輕捐寄傲中，毅然高節凜秋風。
耕閒釣寂千年迹，立懦貪廉萬世功。
須信林間無怨鶴，更知天外有冥鴻。
扁舟夜泊靈祠下，慨慕先生道不窮。
句
作者：葉棣
朝代：宋

聞說治平元太守，慇懃晚到鳳皇池。
飛來山
作者：葉棣
朝代：宋

亂山深處款禪扃，十里松陰步障行。
翠竹黄花幾開發，南星北斗自高明。
樓臺日轉天邊影，鐘磬風回地底聲。
爲問閩江船釣客，謝家誰更未知名。
次韻王翔仲同遊山寺
作者：葉椿
朝代：宋

偶穿謝屐邀東陽，踏破煙霞到上方。
遠水波平縑素展，遙山雪盡畫圖張。
旋生蕙葉沿幽澗，未有花枝出矮牆。
冉冉翠眉舒弱柳，盈盈青眼綴條桑。
雲庵共訪霜眉老，瓦鼎初然柏子香。
書史滿前真脫灑，軒窗無處不清涼。
南枝玉蕾標容瘦，北苑雲凝氣味長。
滌硯探題皆白雪，調琴奏曲盡清商。
三分春色行將半，一月人生笑上常。
莫羨蒿藜承雨露，自矜松柏耐冰霜。
利途波浪從教險，人世榮枯未可量。
且趁良辰恣行樂，時來衡陋自生光。
次韻靜師仁叟山居·其一
作者：葉椿
朝代：宋

生涯卜築翠微深，門在煙蘿路幾尋。
竊果白猿窺誦易，棲松黄鶴聽調琴。
泉聲漱石丁東玉，竹影搖風瑣碎金。
雨霽乘閑種瑤草，和雲斸破古松陰。
次韻靜師仁叟山居·其二
作者：葉椿
朝代：宋

雪磴苔深人到稀，養成疏懶類頑癡。
半陰寒綠雨晴日，滿地落紅春盡時。
天籟入松疑鼓瑟，怨禽啼月認吹箎。
新篁遶舍綠陰合，靜對清流好賦詩。
木寂院
作者：葉槐
朝代：宋

爲愛蓮塘水石幽，畫橋斜日任遲留。
兩山雲出□□雨，一葉風來斷送秋。
滾滾流年愁裏度，淒淒明月暗中投。
何時谷口歸耕去，種得黄粱飽即休。
遊武夷
作者：葉樞
朝代：宋

孤臺起天半，羣峰羅崔巍。
大王挺其間，玉女相因依。
上攀牛斗墟，下窺鷗鷺磯。
神仙遥可接，靈草正秋肥。
念此結綢繆，豈謂賞心違。
浮雲亂幽壑，明月流清輝。
白雲凄以寒，游子各言歸。
玄鶴向我鳴，秋風吹我衣。
願借凌風翮，送君西北飛。
三里塘掐梅
作者：葉樾
朝代：宋

扶疎不耐繁華，意足自然清絕。
壁間幻出橫斜，祇欠紗窗明月。
先照寺
作者：葉清臣
朝代：宋

一徑凉飈響萬松，青霞紫霧祕靈峰。
寒生列洞前溪雨，聲到諸天午夜鐘。
仙頂月高猶駕鶴，陰潭雲起舊降龍。
出塵境界無多地，已上金庭第七重。
國清寺
作者：葉清臣
朝代：宋

紺宇初成國已清，千靈慈護屬仁明。
山僧了得真空觀，好續爐薰傲太平。
大慈寺
作者：葉清臣
朝代：宋

佛隴光沉茂草平，樹林猶作誦經聲。
一心三觀休分別，秋靜山高海月明。
得請宣城府
作者：葉清臣
朝代：宋

理劇慙心計，承顔念遠遊。
時情自輕外，天幸復臨州。
霜館殘梨曉，風淮水桂秋。
官勤詩意減，先愧謝公樓。
東池詩
作者：葉清臣
朝代：宋

園林日將暮，緬懷池上酌。
輕烟隠孤嶼，綠水摇虛閣。
人閑山鳥靜，風餘岸花落。
稚子晚盪歸，扁舟自飄泊。
江南好·憶江南
作者：葉清臣
朝代：宋

丞相有才裨造化，聖皇寬詔養疏頑。贏取十年閒。
累日前伏蒙袖書臨訪并小文編及明堂圖披玩尋繹彌增景服偶書二百四十言以伸謝臆伏惟采覽
作者：葉清臣
朝代：宋

進士不讀書，明經不根義。
詬病君子儒，于今作文弊。
禮部右詞賦，諸生竊科第。
從道不違人，追趨斯近利。
李生何爲者，力學務遜志。
羞恥事章句，深湛刺經藝。
常惟天子貴，無大明堂位。
邈焉三代風，尠矣百世繼。
去聖日逾遠，攻端非其致。
公玉既妄圖，戴德亦繆記。
漢唐盛容典，規畫不足示。
其間區區者，何暇盛德事。
確論無甚高，闊講寖而墜。
披文會今古，援筆攷同異。
面勢本周官，纖悉探呂氏。
挽拾林甫長，仰擿康成盩。
昭發老生矇，冥符作者意。
聖期接千統，縟禮恢萬祀。
無文既已秩，同節此云備。
寧當總章法，未擥雲臺議。
廢興有時合，聰明自民視。
成厦繄衆材，至理豈一士。
南闕朝奏書，中朝夕鳴佩。
行矣無自遺，日中今可熭。
賀聖朝
作者：葉清臣
朝代：宋

滿斟綠醑留君住。莫匆匆歸去。三分春色二分愁，更一分風雨。花開花謝、都來幾許。且高歌休訴。不知來歲牡丹時，再相逢何處。
送梵才大師歸天台
作者：葉清臣
朝代：宋

江水望不極，楊花江面飛。
春風自無定，遠客又言歸。
景勝詩逾老，心冥語亦稀。
從來林下意，爲謝北山薇。
送餘姚知縣陳最寺丞
作者：葉清臣
朝代：宋

舊見恩初渥，新遊刃久虛。
官曹鵲樹下，民版象耕餘。
山迥人逢麂，江清客厭魚。
送君多悵望，雲外是親居。
遊攝山棲霞寺
作者：葉清臣
朝代：宋

仙峰多靈草，近在東北維。
僧紹昔捨宅，總持嘗作碑。
高風一緬邈，廢宇亦陵遲。
清泉潄白石，霏霧蒙紫芝。
松蘿日蕭寂，猿鳥自追隨。
遊人尠或詣，隠者誰與期。
支郎篤清尚，千里孤雲飛。
覽古玩青簡，尋幽窮翠微。
顧予荷戟守，出宿簡書違。
憑師訪陳迹，賸作攝山詩。
題溪口廣慈寺
作者：葉清臣
朝代：宋

雲中江樹冷蕭蕭，溪上僧歸倚畫橈。
誰爲秋風乘興去，松窗先聽富陽潮。
題石橋
作者：葉清臣
朝代：宋

覺雄示入滅，尊者俱授記。
現彼聲聞身，護此濁惡地。
他方自感通，此地真靈祕。
一路指橋西，誰明導師意。
大滌洞
作者：葉漙
朝代：宋

青山曲折鎖瑶扉，俗客頻勞攬芝衣。
更看臨流輕指顧，翠蛟化作玉龍飛。
過黄楊奧孝子董公墓
作者：葉澄
朝代：宋

我陟黄楊奧，我懷董孝君。
懷君君不見，冢草裹晴雲。
句
作者：葉濤
朝代：宋

碾成天上龍兼鳳，煮出人間蟹與蝦。
望舊廬有感
作者：葉濤
朝代：宋

重來舊屋誰爲主，江令蕭條歎獨存。
已愧問人纔知路，更悲無柳可知門。
舟車到處成家宅，歲月惟驚長子孫。
孤客濫巾非得已，故交零落與誰論。
挽趙秋曉
作者：葉特
朝代：宋

枕竅榮名未一炊，谷陵事異賸堪悲。
應嗟公子猶麟趾，無奈宗周已黍離。
更恨并州同逆旅，何堪蒿里致哀詞。
詩書種有諸郎在，公死猶如未死時。
句
作者：葉甲
朝代：宋

滁陽富山水，秀拔獨琅琊。
麻姑巖
作者：葉發
朝代：宋

怪石倚空碧，傳有神仙迹。
元放古來游，孝先舊曾歷。
山前無斷碑，往事杳難覓。
麻姑去不來，青鳥無消息。
句
作者：葉省幹
朝代：宋

閑傍蒼苔數落花。
贈月洞先生
作者：葉碧峰
朝代：宋

跳出塵關百念輕，大元羽士宋儒生。
易參羲聖通玄妙，詩比唐人並駕行。
咒水灑時天地浄，符文書處鬼神驚。
洞中靜夜天留月，心與梅花一樣清。
句
作者：葉祐之
朝代：宋

木葉臨風皆好色，稻田流水亦新聲。
句
作者：葉祖洽
朝代：宋

已分桂葉爭雲路，不負榴花結露枝。
邵武
作者：葉祖洽
朝代：宋

江南煙雨蔽征輪，行近樵陽景漸真。
鳥語乍聞如夢寐，林光初見長精神。
釣臺
作者：葉祖洽
朝代：宋

先生遺世者，長謝帝京塵。
一釣桐江水，高名萬古春。
客星曾犯座，天子不能臣。
臺下千帆過，風波愁殺人。
句
作者：葉祖義
朝代：宋

醉來黑漆屏風上，草寫盧仝月蝕詩。
題汪水雲詩卷
作者：葉福孫
朝代：宋

今雨水雲來訪我，西窗剪燭話遼東。
百千萬事擲天外，一十四年如夢中。
琴到拙時方得趣，酒於愁處恰收功。
明朝又掛孤帆去，江海茫茫正北風。
廣福寺
作者：葉秀發
朝代：宋

細問黄山事，荒唐半不傳。
諸峰幾林壑，十日九雲煙。
笙斷空中籟，丹留澗底泉。
相招媿猿鶴，何日謝塵緣。
登古城山觀
作者：葉秀發
朝代：宋

飛觀干霄出，疎松隔塢聞。
水聲高下澗，山色去來雲。
露舄行秋杪，天花落葉分。
小窗吟不就，清殺病休文。
翠微寺
作者：葉秀發
朝代：宋

茫茫宇宙幾分離，晚識真人曆數歸。
五閏都無半抔土，清風千古一麻衣。
興國寺
作者：葉秀發
朝代：宋

雖無酒令與詩籌，喜約新盟訪舊遊。
寒露正催黄菊晚，斷雲不鎖碧山秋。
機於空處鷗方下，節到寒時蝶也愁。
聚散摶沙多少恨，一詩三嘆寄湯休。
題龍吟寺
作者：葉秀發
朝代：宋

曉色明征轡，疎鐘忽斷林。
譚經驚虎伏，說法引龍吟。
竹影殘鐙暗，苔痕落葉深。
客懷無處適，欹枕聽霜砧。
黄山喜晴即事
作者：葉秀發
朝代：宋

一春鳩婦不停鳴，遠岫雲歸喜得晴。
水拍秧田釵股細，風吹麥隴浪紋輕。
天應憐我倦行役，山亦多情互送迎。
三十六峰如好客，相逢便覺眼增明。
醉落魄·一斛珠
作者：葉秀髮
朝代：宋

胸襟灑落。光風霽月澄寥廓。生平素志惟丘壑。隨分田園，花木四時樂。兒孫不用千金橐。吾家自有詩書粕。生朝有酒團欒酌。因笑渠儂，痴呆畫松鶴。
占兩鷄子
作者：葉簡
朝代：宋

此物不難知，一雄兼一雌。
請將打破看，方明混沌時。
占巾子
作者：葉簡
朝代：宋

近來好裹束，各自競尖新。
稱無二三兩，因何號一斤。
題光華亭
作者：葉簵
朝代：宋

畫棟朱簾勢翼然，鼎新氣象冠山川。
鵝黄楊柳浮春晚，鴨綠烟波送客船。
輪奐不妨農事日，風光好近麥秋天。
佐君治簡有餘暇，杯酒從教盡日傳。
九日呈真直院
作者：葉紹翁
朝代：宋

秋風吹客客思家，破帽從渠自在斜。
腸斷故山歸未得，借人籬落種黄花。
仙興
作者：葉紹翁
朝代：宋

金書宮殿玉闌干，雪瀑泉飛洞口寒。
日暮仙翁騎鶴去，碧桃花滿石棋盤。
出北關二里
作者：葉紹翁
朝代：宋

脫衣命僕洗塵埃，籬落人家未見梅。
出得城門能幾步，船頭便有白鷗來。
和葛天民呈吳韜仲韻賦其庭館所有
作者：葉紹翁
朝代：宋

江遠潮痕細，城回路勢斜。
竹行穿砌笋，風墮過牆花。
篆葉蟲留字，銜泥燕理家。
主人清到骨，相對只杯茶。
嘉興界
作者：葉紹翁
朝代：宋

平野無山見盡天，九分蘆葦一分烟。
悠悠綠水分枝港，撐出南鄰放鴨船。
夜書所見
作者：葉紹翁
朝代：宋

蕭蕭梧葉送寒聲，江上秋風動客情。
知有兒童挑促織，夜深籬落一燈明。
大滌山
作者：葉紹翁
朝代：宋

倦身祇欲卧林丘，羽客知心解款留。
泉溜涓涓中夜雨，天風凜凜四時秋。
虎巖月澹迷仙路，龍洞雲深透別州。
九鎖青山元不鎖，碧桃開後更來游。
宜對亭
作者：葉紹翁
朝代：宋

講罷閑來立矮闌，袈裟衣薄翠光寒。
請師莫起雲屏想，只作當年面壁看。
寄湖上黄教
作者：葉紹翁
朝代：宋

門幽緣近寺，官冷未成家。
樓借山爲障，風吹水作花。
詩方酬北磵，經又節南華。
聞說新雛鳳，賓來解喚茶。
寄趙眉翁二首·其一
作者：葉紹翁
朝代：宋

兩度馳書未報音，溫陵尺紙定千金。
多應驛使曾相訪，短艇煙波無處尋。
寄趙眉翁二首·其二
作者：葉紹翁
朝代：宋

君王未肯賜西湖，鷗鷺叢中借地居。
憔悴風姿今釣叟，癡心猶望故人書。
寓居·其一
作者：葉紹翁
朝代：宋

雲補青山缺，琴銷白日長。
鷗從雨外沒，蛇入樹間藏。
客久衣常黑，童蠻髮半黄。
螢多鄰舍少，此意自凄凉。
寓居·其二
作者：葉紹翁
朝代：宋

無酒難留客，借書方入城。
洗衣知水落，貪睡畏窗明。
野竹藤纒殺，枯枝草寄生。
十年林下隠，差覺世緣輕。
幽居書事
作者：葉紹翁
朝代：宋

窗開雙佛塔，水遶數魚家。
酒剩沾鄰里，時平買釣車。
童閑唯伴鶴，樹老自成槎。
枕上關心事，侵晨掃落花。
敬陪直院右史上巳後一日西齋之集
作者：葉紹翁
朝代：宋

清時天上詔書稀，曲水從游許布衣。
插羽滿浮寒食酒，倚欄同憶故山薇。
碧桃繞觀春風靜，柔樐摇汀夕照微。
慨想蘭亭如昨日，沙鷗飛下釣魚磯。
游園不值
作者：葉紹翁
朝代：宋

應嫌屐齒印蒼苔，十扣柴門九不開。
春色滿園關不住，一枝紅杏出牆來。
漢武帝
作者：葉紹翁
朝代：宋

殿號長秋花寂寂，臺名思子草茫茫。
尚無人世團圞樂，枉認蓬萊作帝鄉。
煙村
作者：葉紹翁
朝代：宋

隠隠煙村聞犬吠，欲尋尋不見人家。
只於橋斷溪回處，流出碧桃三數花。
田家三詠·其一
作者：葉紹翁
朝代：宋

織籬爲界編紅槿，排石成橋接斷塍。
野老生涯差省事，一間茅屋兩池菱。
田家三詠·其三
作者：葉紹翁
朝代：宋

抱兒更送田頭飯，畫鬢濃調竈額煙。
爭信春風紅袖女，綠楊庭院正秋千。
田家三詠·其二
作者：葉紹翁
朝代：宋

田因水壞秧重插，家爲蠶忙戶緊關。
黄犢歸來莎草闊，綠桑采盡竹梯閑。
田舍小憩
作者：葉紹翁
朝代：宋

犬馴迎且吠，兒小笑還啼。
櫻熟施魚網，桑空卧竹梯。
枯枝禽啄折，野草鹿眠低。
屋後登山路，牛欄更向西。
登謝屐亭贈謝行之
作者：葉紹翁
朝代：宋

君家靈運有山癖，平生費却幾緉屐。
從人喚渠作山賊，內史風流定誰識。
西窗小憩足力疲，夢賦池塘春草詩。
只今屐朽詩不朽，五字句法誰人追。
天台覽遍興未已，天竺山前聽流水。
秦人稱帝魯連耻，寧向蒼苔留屐齒。
乙庵是渠幾世孫，登山認得屐齒痕。
摩挲苔石坐良久，便欲老此巖之根。
吾儂勸渠且歸去，請君更學遥遥祖。
遥遥之祖定阿誰，曾出東山作霖雨。
乙庵未省却問儂，莫是當年折屐翁。
發長安堰
作者：葉紹翁
朝代：宋

夏老蟲聲切，晨興草氣香。
買瓜依綠樹，出水𣵡青秧。
船聚知村近，牛閑覺晝長。
雙鳬蓮葉蕩，無雨故生涼。
石頭感古
作者：葉紹翁
朝代：宋

夷甫諸人者，龜趺已故丘。
但能揮玉麈，不解冠兜鍪。
正朔從江左，經營僅石頭。
中原雖可望，不忍上層樓。
秋日遊龍井
作者：葉紹翁
朝代：宋

引道煩雙鶴，携囊倩一童。
竹光杯影裏，人語水聲中。
不雨雲常濕，無霜葉自紅。
我來何所事，端爲聽松風。
紙帳
作者：葉紹翁
朝代：宋

五色流蘇不用垂，楮衾木枕更相宜。
高眠但許留禪客，低唱應難着侍兒。
白似雪窗微霽後，暖於酒力半醺時。
蒲團靜學觀身法，歲晚工夫要自知。
聞頂山徐道人改卜
作者：葉紹翁
朝代：宋

先生新卜宅，只許白雲知。
野蜜和蜂割，巖花带蝶移。
坐諳苔石穩，醉忘木橋危。
屋後寒梅放，因風寄一枝。
舟次崇德
作者：葉紹翁
朝代：宋

倦身只合卧家林，客裏消磨感慨心。
水國逢春梅未見，山城到午霧猶深。
地名不記維舟問，酒味曾諳入巷尋。
泛宅浮家何日了，莊頭栽竹已成陰。
苔錢
作者：葉紹翁
朝代：宋

家貧地上却錢流，朽貫年深不可收。
若使用之堪買爵，等閑門巷亦封侯。
葛天民隠居
作者：葉紹翁
朝代：宋

種竹成新列，移蘭即舊陰。
老鐺猶有耳，古柳已無心。
得句添杯滿，貪爐到夜深。
篝燈聊點校，春水沒衣砧。
表忠觀韓小官人
作者：葉紹翁
朝代：宋

觀裏韓風子，無心似有靈。
繞廊時自語，捫虱故忘形。
午暴松簷暖，晨餐柏葉青。
客來知有饋，迎笑立中庭。
西湖秋晚
作者：葉紹翁
朝代：宋

愛山不買城中地，畏客長撐屋後船。
荷葉無多秋事晚，又同鷗鷺過殘年。
西溪
作者：葉紹翁
朝代：宋

一條橫木過前溪，村女齊登採葉梯。
獨立衡門春雨細，白鷄飛上樹梢啼。
訪隠者
作者：葉紹翁
朝代：宋

不作王門夢，來敲隠者關。
童先孤鶴化，雲伴一身閑。
礙笋新移路，低牆爲看山。
幾回松下去，鋤得茯苓還。
訪隠者
作者：葉紹翁
朝代：宋

開門迎客着山袍，井畔獼猴一樹桃。
兒向草間尋落果，妻從牆角過香醪。
舊栽松子今能大，新起茅堂不甚高。
歷遍貴遊無此味，韭和春雨笋和糟。
訪龍井山中村叟
作者：葉紹翁
朝代：宋

雨打荒籬豆莢垂，柴門未啟立多時。
客來自掘蹲鴟煮，旋拾枯松三數枝。
詠先牌
作者：葉紹翁
朝代：宋

相隨萬里途，汝豈被名驅。
掛壁疑何用，辭家不可無。
店翁先洒掃，津吏認稱呼。
舉子無錢刻，惟將□紙糊。
謁半山祠
作者：葉紹翁
朝代：宋

歸去田疇問老農，力行新法竟何功。
已知供佛追前過，尚惜修書謝數公。
塑像難陪夫子壁，古祠誰訪覺王宮。
都來二百年間事，燕麥戎葵幾度風。
貓圖
作者：葉紹翁
朝代：宋

醉薄荷，撲蟬蛾。
主人家，奈鼠何。
貴遊
作者：葉紹翁
朝代：宋

五陵年少儘風流，十日安排一日遊。
林下幽人差省事，筆床茶竈便登舟。
賞梅
作者：葉紹翁
朝代：宋

梅花宜雪猶宜月，水畔山邊更自奇。
十四字傳和靖後，又傳君際五言詩。
賦葛天民栽葦
作者：葉紹翁
朝代：宋

葉礙漁舟入，叢分水國寬。
低回藏鷺渚，彷彿釣魚竿。
蕩戶和萍送，溪翁當竹看。
所憐如許節，不耐雪霜寒。
贈陳宗之·其一
作者：葉紹翁
朝代：宋

官河深水綠悠悠，門外梧桐數葉秋。
中有武林陳學士，吟詩銷遣一生愁。
贈陳宗之·其二
作者：葉紹翁
朝代：宋

十載京塵染布衣，西湖煙雨與心違。
隨車尚有書千卷，擬向君家賣却歸。
贊洞賓像
作者：葉紹翁
朝代：宋

撚吟髭，劍在前。
心中月，天上圓。
送馮濟川歸蜀
作者：葉紹翁
朝代：宋

勇喚東吳萬里船，皂囊來奏九重天。
一官豈爲蘇洵冗，諸老寧容賈誼先。
滿載月歸應有命，便耕雲去豈無田。
竹枝歌罷篷窗掩，到此相思倍黯然。
遊小園不值
作者：葉紹翁
朝代：宋
体裁：七言绝句

應嫌屐齒印蒼苔，十扣柴扉九不開。
春色滿園關不住，一枝紅杏出牆來。
過崇德
作者：葉紹翁
朝代：宋

野塍泉自注，斷岸柳空存。
雨霽雲開塔，船過犬吠門。
柴扉斜着水，草逕別通村。
翻羨田家樂，盈盈老瓦盆。
野蝶
作者：葉紹翁
朝代：宋

銀爲鬚翅粉爲肌，驅役春風不解肥。
桃李上林無分到，可憐却傍菜花飛。
青溪閣
作者：葉紹翁
朝代：宋

江總能文士，空貽狎客名。
舊基荒草占，廢圃野人耕。
古柳無多樹，新蟬第一聲。
青溪固亡恙，依舊與孤城。
題孫端甫別墅
作者：葉紹翁
朝代：宋

幽居地僻少人知，野水春風枳樹籬。
檢曆預尋移竹日，題牆閑記種花時。
堪嗤狡兔須三窟，只學鷦鷯占一枝。
凈掃綠苔斟濁酒，鄰家吹過野棠梨。
題山間老友壁
作者：葉紹翁
朝代：宋

山間雖寂靜，未得事全無。
鋤地留莎草，添泉養石蒲。
庭除風自掃，身世月同孤。
老去知禪味，松間試結趺。
題鄂王墓
作者：葉紹翁
朝代：宋

萬古知心只老天，英雄堪恨復堪憐。
如公更緩須臾死，此虜安能八十年。
漠漠凝塵空偃月，堂堂遺像在凌煙。
早知埋骨西湖路，學取鴟夷理釣船。
鷺
作者：葉紹翁
朝代：宋

無事時來立葑田，幾回驚去爲歸船。
霜姿不特他人愛，照影滄波亦自憐。
西陽嶺
作者：葉維瞻
朝代：宋

杜鵑啼處花成血，燕子忙時麥未胎。
舉世但知春易老，不知春老幾人來。
如歸亭
作者：葉綱
朝代：宋

拍天煙浪接滄溟，識盡歸舟是此亭。
風遞秋香來橘社，水資春味驗茶經。
捲簾江樹差差綠，入坐湖山隠隠青。
魯望幽居在何處，白鷗無主滿閑汀。
南雁西洞
作者：葉群
朝代：宋

石門深窅鎖丹霞，倚馬西風日欲斜。
幽境已無塵俗氣，白雲尚有翠微家。
林間摘句書紅葉，澗底烹泉带落花。
向晚且從西洞息，碧山明月正堪賒。
同姜邦傑游南湖
作者：葉翥
朝代：宋

聯騎上南明，清譚意自傾。
雲垂山掩翠，風靜雨飛聲。
幽壑藏舒景，清溪漾晚晴。
從容共樽酒，欲別正關情。
和姜邦傑感興
作者：葉翥
朝代：宋

枌梓交遊盡，靈光巋獨存。
聲名今綺皓，公論自推尊。
和姜邦傑贈別
作者：葉翥
朝代：宋

研席當時輩，凋零只兩翁。
榮歸會面喜，話舊此心同。
景物詩篇富，交情古道隆。
明朝斟別酒，問訊付郵筒。
送芍藥·其一
作者：葉翥
朝代：宋

清和天氣屬良辰，芳事枝頭迹已陳。
閒涉小園銷永晝，尚留紅藥殿餘春。
栽培元是根宜地，幻化須知花有神。
約定明年身更健，詩篇又見一番新。
送芍藥·其二
作者：葉翥
朝代：宋

枌社光榮晝錦歸，新移紅藥著花時。
慇懃折贈難虛擲，要向詩翁覓好詩。
題興道院藍光軒
作者：葉翥
朝代：宋

出郭纔咫尺，便覺山意幽。
招提立絕頂，寶塔凌空浮。
小軒足娛客，下有清溪流。
翠岫供遠眺，直欲明雙眸。
平蕪草肥軟，飽飼眠吳牛。
沙頭水色靜，飛上馴白鷗。
人稀日亭午，野渡橫孤舟。
坐久意逾爽，吹袂風颼颼。
想當三伏天，凜然如素秋。
簿書叢裏來，恍若脫羈囚。
乘興偶登覽，不謂成勝游。
平生志所願，一壑與一邱。
脚力到佳處，須作信宿留。
南峯只在眼，不必勞冥搜。
當時輞川圖，景物有此不。
學貴守所見，出處各異謀。
淵明亦高哉，未肯屈督郵。
題謝清音道人扇面
作者：葉翥
朝代：宋

歸休謝去世間忙，看畫題詩引興長。
忽見遠山來几席，方知妙筆出閨房。
百杯歌徹行雲住，萬象心營點墨香。
珍重製成團月扇，清風滿座自生凉。
一片峰
作者：葉茵
朝代：宋

十丈蒼圭似削齊，摩挲信是古來碑。
不刊二范忠勞績，合寫諸賢唱詠詩。
一線泉
作者：葉茵
朝代：宋

銀潢萬丈下嵯峨，想是天孫挂玉梭。
休道此泉絲樣小，涓涓將見作江河。
一萬宗推篷圖
作者：葉茵
朝代：宋

載月船空漾寒綠，掀篷半卧聽漁曲。
誰家留連萬玉妃，羞露腰肢和面目。
有緣竊見駝酥胸，靈堅習習生香風。
剡溪藤下路如掌，憶在西湖煙雨中。
迦葉相迎開笑口，湯休謝晝幾搔首。
世間不盡有餘機，除却逃禪人解不。
三高祠
作者：葉茵
朝代：宋

一爲功成一見幾，一逢叔世老漁磯。
後人欲隠求其志，志不因時隠亦非。
二十里雲亭
作者：葉茵
朝代：宋

蔽空青不斷，杉徑影中行。
僧指夜無月，客嫌春少晴。
卧龍安舊窟，倦翼亂歸程。
吟到長虹背，人間天上驚。
二子讀詩戲成
作者：葉茵
朝代：宋

翁琢五七字，兒親三百篇。
要知皆學力，未可以言傳。
得處有深淺，覺來無後先。
殊途歸一轍，飛躍自魚鳶。
伯氏墓下
作者：葉茵
朝代：宋

敬長于今我獨亡，轉頭驚見十飛霜。
心乎愛矣兄如在，陟彼岡兮木已蒼。
直喜克家猶有子，回思療疾苦無方。
伏波不忍離墳墓，淚灑歸舟重感傷。
何氏書堂
作者：葉茵
朝代：宋

千歲松陰護一亭，風來猶带讀書聲。
雖無芳史摹勳業，自有青山說姓名。
客撫豐碑苔剝落，春歸暗徑草生成。
幾年訪古謀清隠，好借虛簷著短檠。
信步
作者：葉茵
朝代：宋

九十日春未老，兩三番醉如泥。
行遍菜畦麥隴，未饒十里蘇堤。
偶成
作者：葉茵
朝代：宋

世事如今不可知，相逢茶罷且吟詩。
無風古鼎香煙直，未午空庭樹影遲。
袖手好看棋勝敗，論心休問酒醇醨。
謀居恰與松江近，斫膾羹蓴漸及時。
偶成
作者：葉茵
朝代：宋

人間總利名，此地此心清。
雨架筆多潤，風櫺琴自聲。
虛堂回古味，逆境見真情。
脫帽尋蘄簟，酣眠小太平。
偶成
作者：葉茵
朝代：宋

春陰晴復陰，因物悟浮生。
杜宇鄉心重，楊花世事輕。
知非蘧伯玉，覺是晉淵明。
此意誰人會，騎牛訪偶耕。
偶成
作者：葉茵
朝代：宋

江湖千萬頃，小艇熟煙波。
無夢世情薄，有吟春思多。
百年空反覆，兩鬢暗消磨。
釣叟同吾志，鳴榔柳外過。
偶成
作者：葉茵
朝代：宋

留得春風趁馬蹄，日長無事綠楊隄。
菜花籬落誰家酒，緩轡長歌過小溪。
偶成
作者：葉茵
朝代：宋

醉敲牛角過前村，此世應無利祿昏。
有水可漁田可稼，即松而徑竹而門。
賓朋連屬琴書樂，亭榭參差鳥雀喧。
不假山靈回俗駕，會心同是一乾坤。
偶題
作者：葉茵
朝代：宋

曲肱玩味聖賢書，識破人間總畏途。
盛欲對君言所以，又應誚我愛之乎。
百年役役鴈來去，一夢昏昏鹿有無。
堪笑季鷹猶左計，求歸何必待蓴鱸。
僧房夜坐
作者：葉茵
朝代：宋

四十二間廊底客，不知春向柳邊深。
三旬禁足持僧戒，終日看書養道心。
露草带雲眠野鹿，風枝摇月唳幽禽。
一塵不到爐煙靜，自向空寮續近吟。
僧舍偶成
作者：葉茵
朝代：宋

枝頭紅白亂飄零，又是風光入柳汀。
自笑半生成草草，不知雙鬢已星星。
貪吟爲有詩磨勘，戒飲從教酒勒停。
旋學禪牀諸衲子，蒙頭相對一函經。
僧舍小泊
作者：葉茵
朝代：宋

屏息小胡牀，心魔已受降。
香留煙出戶，雲過雨來窗。
自許參禪觀，誰能折慢幢。
山童求說偈，竹影落寒江。
優鉢羅花
作者：葉茵
朝代：宋

九房六瓣瑞天山，香色清嚴入坐寒。
不悟岑參題品意，後人祗作佛花看。
元夕
作者：葉茵
朝代：宋

一簇蓮燈亦可觀，隔牆簫鼓二更殘。
平生未識繁華事，旋借宣和國史看。
元夕
作者：葉茵
朝代：宋

夢想傳柑宴，村醪可試沽。
謾酬元夕爾，不復去年吾。
舊事思清汴，幽情卜紫姑。
六分春已一，秉燭步通衢。
光风霁月
作者：葉茵
朝代：宋
体裁：五言绝句

濂溪有此天，天外得此景。景中一衰翁，融入吟哦境。
入山
作者：葉茵
朝代：宋

到來非俗境，一片隠心生。
曉霧沈山色，春禽和水聲。
逢人多古貌，對語率真情。
同在無懷世，爐熏答聖明。
再韻賀可山新生彌月
作者：葉茵
朝代：宋

人誇旌表舊門閭，梅長新枝鶴長雛。
八葉可提和靖印，十箱須讀阿宜書。
誕彌厥月生無害，積善之家慶有餘。
準擬一饕湯餠供，柰何逢疾似相如。
出城
作者：葉茵
朝代：宋

清曉出江城，波平覺棹輕。
煙荷學人老，風柳作秋聲。
歲稔時無事，心和物有情。
客來慵與語，苦苦問功名。
出郊
作者：葉茵
朝代：宋

多謝天公佐好晴，只今載酒作郊行。
飛花戀客閒中意，遠笛吟春景外聲。
已把物情歸幻相，且將足力趁浮生。
南堂辦得休休計，燕雀充庭亦賀成。
別可山
作者：葉茵
朝代：宋

松江之左，可漁可農。
古樹陰陰，碧波溶溶。
子契予好，携家而從。
載笑載語，乃棹輕篷。
冥訪前脩，天隨室邇。
中心孔嘉，爰居爰止。
有薰自南，景物清美。
槐柳于前，煩歊潜弭。
我有旨酒，與子酌之。
既醉且舞，且歌而詩。
陶然樂只，厥情怡怡。
一日舍去，豈不念茲。
客懷先秋，興言欲別。
屢止屢辭，行計已决。
送子于舟，期我乎雪。
敬哉前邁，于時炎熱。
惆悵若失，延佇長津。
復面猶賒，柰何夕晨。
豈無他友，白首如新。
念子實繁，融融天真。
北山有梅，南山有雲。
下有猿鶴，中有隠君。
千里命駕，予敢不厪。
乃志必獲，載歌斯文。
別曾源一
作者：葉茵
朝代：宋

梅邊又上帝王都，柳下俄空處士廬。
漢月楚星人去後，淮雲蜀雨事何如。
東龜不食西征缺，南雁難期北信疎。
此去叫閽天路直，何時快覩茂陵書。
別韓菊山
作者：葉茵
朝代：宋

結廬甫里鄰，顧瞻誰與遊。
掩荆樂魚鳥，握管成樵謳。
有客賞茲趣，柳下時停舟。
自締十年契，投簪不願侯。
一朝過我別，匪伊趨東州。
敢問何爲爾，讀書松竹幽。
輦母遠之官，謾作升斗謀。
執手話勞役，揮杯忘獻酬。
離懷聿云悲，重來如此不。
何當羽厥身，千里雲悠悠。
上下相追逐，赤城少延留。
其中有玉人，而可爲吾儔。
此志不可得，迢迢水東流。
載言涉征途，途脩暑氣遒。
袗絺自金玉，脂車裹糧餱。
我將植佳菊，長對南山秋。
勳業
作者：葉茵
朝代：宋

勳業占漁蓑，因閒學種荷。
春秋幾燕壘，人世一雞窠。
雨急溪聲壯，堂寬野趣多。
狂歌狂且醉，還感醉時歌。
北窗
作者：葉茵
朝代：宋

八面玲瓏靜向陰，靜中時現定中身。
解傳佛祖從前意，便是羲皇向上人。
背日一簷渾不暑，依山百卉若爲春。
未逢惠遠相招致，厭殺浮生有劫塵。
半塘寺
作者：葉茵
朝代：宋

寺枕彩雲橋，殘碑紀晉朝。
地平垂塔影，林古鎮塘腰。
夜月松千阜，春風柳萬條。
景多僧住少，近覺有塵囂。
卓筆峰
作者：葉茵
朝代：宋

疑是飛來天柱峯，一尖秀出白雲中。
料應宰相書成後，留得殘毫倚半空。
南塘偶成
作者：葉茵
朝代：宋

靜向南塘驗物情，東風又綠柳邊汀。
梅花密點殘棋局，蝸篆斜題小硯屏。
浮世虛無春後雪，故人零落曉來星。
逢時且進杯中醁，休學懷沙賦獨醒。
南明樓
作者：葉茵
朝代：宋

重簷敞處受槐薰，掃盡江村雨後雲。
佛法本無南北異，世情强有晦明分。
箇中苟住元無住，此外無聞却是聞。
誰道結樓入已去，牀頭詩版幾朝曛。
即事
作者：葉茵
朝代：宋

去去晴雲送客舟，客舟剛把去雲留。
雲心不定客心亂，一陣飛花兩岸愁。
即事
作者：葉茵
朝代：宋

竹暗筍無數，江晴水有痕。
田蛙喧麥隴，野犬卧柴門。
去去
作者：葉茵
朝代：宋

去去扁舟對晚暉，晴和直欲減綿衣。
風來一陣蘆花過，祗道春殘柳絮飛。
參選有感
作者：葉茵
朝代：宋

元是江湖蕭散客，誰將幽夢落南柯。
十年不調幸然好，一著纔差悟處多。
肯使北山馳鶴信，且隨西舍唱漁歌。
野人自喜無彈繳，却恐金章羨綠蓑。
又
作者：葉茵
朝代：宋

一鴈雲間落勁弧，經秋不見寄來書。
人情自昔如翻紙，世道從今甚借鉏。
鹿夢隍中知得喪，爵羅門外看親疎。
歲寒獨有梅花月，香影年年到戶除。
又
作者：葉茵
朝代：宋

昨雨轉今晴，晴新越樣清。
恐孤秋半賞，爲補夜來明。
檢點有斜影，看承無異情。
微吟樵唱句，猶恐鬼神驚。
友人自淮至
作者：葉茵
朝代：宋

別子若爲久，於心終不忘。
一杯評舊雨，兩鬢對新霜。
客裏春行早，愁邊夜坐長。
明時成擯棄，無語及淮鄉。
友人見借放翁絕筆
作者：葉茵
朝代：宋

放翁今已矣，猶有未刊詩。
閲稿無三豕，還書欠一鴟。
聽兒弦誦罷，留客笑談時。
發越吟邊思，心香答所知。
古意
作者：葉茵
朝代：宋

悠悠澗邊人，濺濺澗中水。
水流無返時，人生流水耳。
古意二首·其一
作者：葉茵
朝代：宋

逝波不可迴，白鳥不可馴。
古人成感慨，今人猶古人。
古意二首·其二
作者：葉茵
朝代：宋

境空納風月，心遠辭埃塵。
終日窮目力，得景亡天真。
可山寫梅
作者：葉茵
朝代：宋

放出東風手段，寫成江路枝梢。
君復無聲句法，要與廣平解嘲。
吳江三高祠·張翰
作者：葉茵
朝代：宋

膾鱸元不動鄉思，拂袖西風已見幾。
江上如今來往客，但言鱸膾不言歸。
吳江三高祠·范蠡
作者：葉茵
朝代：宋

越敢吞吳皆范子，後來廟食太湖濱。
邦人豈是忘仇怨，要勉吳臣似越臣。
吳江三高祠·陸龜蒙
作者：葉茵
朝代：宋

江湖蕭散樂平生，夜課圖書日課耕。
一段高風猶凜凜，逢人肯說鴨呼名。
喜義莊成
作者：葉茵
朝代：宋

以義名莊遺後昆，隠然文正典刑存。
當知疎遠諸親族，同是高曾下子孫。
先世家風傳不墜，廢祠香燼喜重溫。
更能培植詩書種，忠孝他年萃一門。
嚴子陵
作者：葉茵
朝代：宋

怕被劉郎認故人，披裘釣澤隠餘生。
無端伸足龍牀上，多却嚴陵一姓名。
嚴子陵祠
作者：葉茵
朝代：宋

橫足齁齁夢御牀，祗將故舊視君王。
意嫌漢室乾坤小，歸占嚴江日月長。
獨繭絲頭忘寵辱，生芻庭上閲興亡。
留題多是功名士，也爲留題姓字香。
垂虹亭
作者：葉茵
朝代：宋

東西耕釣窟，左右利名津。
倚遍闌干曲，知幾有幾人。
垂虹橋
作者：葉茵
朝代：宋

何年現采虹，懸足控西東。
兩地煙波隔，一天風月同。
艣聲摇鴈柱，簷影覆龍宮。
讎虜曾垂釣，誰收餌虜功。
城下小菴
作者：葉茵
朝代：宋

水緣城詰曲，水際暗桑麻。
籬落深村路，閭閻處士家。
煙篁黏半籜，風柳颺輕花。
隨喜跏趺坐，香寒月影斜。
塵外
作者：葉茵
朝代：宋

自有此山扃，疑與浮世隔。
清風襲我裳，竹下有來客。
壺中林壑
作者：葉茵
朝代：宋

山下水一泓，山上雲一朵。
有塵飛不來，終年風月我。
壽水竹弟
作者：葉茵
朝代：宋

人生真樂在家山，況有名園五畝寬。
眼底不隨花富貴，水邊長報竹平安。
養心澹泊千詩稿，種德蕃滋九畹蘭。
以此壽君君必壽，年年新月照杯盤。
壽藏十韻
作者：葉茵
朝代：宋

門限何須鐵，因爲淺近謀。
假令長富貴，消得幾春秋。
壽固緣心地，人誰免首丘。
子能忘後慮，是亦慕前脩。
繭室名猶在，魚山志可求。
迴岡許埋骨，吉兆協眠牛。
懶作化臺號，何妨引客遊。
不愁飽螻蟻，最喜近松楸。
物變終於盡，吾生行且休。
年年春色裏，洗勺聽溪流。
多景樓
作者：葉茵
朝代：宋

北望中原慘莫煙，樓頭風物故依然。
後人拍得闌干碎，往日輕教眼界偏。
水撼金焦聲亦怒，雲連楚泗勢猶全。
壯懷且付生前酒，千古英雄冢道邊。
夜坐
作者：葉茵
朝代：宋

秋院穉凉生，看書睡未能。
扇閒螢撲袂，窗破鼠窺燈。
晚境物華異，清宵道氣增。
鄰家猶不寐，席地話豐登。
夜坐偶成
作者：葉茵
朝代：宋

蓴鱸江上鄉，穩處著虛堂。
却掃百念息，貪吟萬景忙。
螢流風戶牖，蛙閙雨池塘。
夢熟田家事，牛衣趁蒔秧。
天平山謁范文正祠登白雲亭
作者：葉茵
朝代：宋

爲謁先儒馬鬣塋，倚藤得得上天平。
直疑寺外崚嶒石，猶是胸中數萬兵。
松障四開心目快，山泉一歃骨毛清。
坐間恰動思親念，隠隠白雲何處生。
天童山
作者：葉茵
朝代：宋

著足萬松關，東州第一山。
聽泉窮地脈，歷棧近天顔。
奎畫疎煙外，鐘聲遠樹間。
衲翁曾有約，分我片時閒。
存方寸地
作者：葉茵
朝代：宋

客問燕山地，燕山地不多。
祗因解培植，桂子綠婆娑。
孟東野
作者：葉茵
朝代：宋

出仕因詩忤長官，布衣時節更孤寒。
長安得意春風裏，百歲都來一日歡。
孟浩然歸南山圖
作者：葉茵
朝代：宋

笑指南山躍馬歸，明知舉似棄才詩。
亭前千古標芳姓，未可窮通論一時。
室人墓下
作者：葉茵
朝代：宋

楚愴埋香地，卿須念藁砧。
齊眉中道訣，同穴百年心。
刀尺凝餘澤，松梧带老陰。
可能如饁婦，相對白頭吟。
寄台守
作者：葉茵
朝代：宋

半世困塵埃，煙霞入夢來。
誰能縮地脈，我已思天台。
城古清雲氣，山靈秀藥材。
春時穿徑去，郡守莫驚猜。
寄所思
作者：葉茵
朝代：宋

淅淅竹下風，活活橋畔水。
蕭蕭掩柴荆，去去隠君子。
夙夜勞我思，之德洵且美。
瞻彼南山阿，有桂發叢蘂。
奮手折其榮，懷袖香盈只。
願爲靈鵲飛，遞聲入君耳。
寄社友
作者：葉茵
朝代：宋

近來何事倦於吟，豈是因吟誤却身。
此道自來多冷淡，郊寒島瘦少陵貧。
寄越倅
作者：葉茵
朝代：宋

幾欲扁舟載雪來，可人風月相蓬萊。
因思渭北吟春樹，消得江南寄早梅。
應接山川公事省，主盟觴詠曠懷開。
何當身與浮雲似，朝暮飄飄往又回。
小垂虹橋
作者：葉茵
朝代：宋

馮夷掣開潛蛟鎖，御雲飛過松江左。
懸腰展鬣眠東湖，生綃描作垂虹圖。
隠君騎背占空闊，百尺闌干景軒豁。
有亭翼然芙蕖開，風朝月夕尤佳哉。
柳邊何曾官船來，回視驛橋多塵埃。
少陵騎蹇馿圖
作者：葉茵
朝代：宋

帽破衣寬骨相寒，爲花日日醉吟鞍。
時人祗道題風月，後世將詩作史看。
山居
作者：葉茵
朝代：宋

古木環池竹數竿，疎籬補菊屋三間。
白雲不放紅塵入，無怪山人懶出山。
山居
作者：葉茵
朝代：宋

朝踏山根雲，暮歸雲中扉。
野鳥始驚避，今焉情依依。
異哉海上鷗，猜疑未忘機。
山行
作者：葉茵
朝代：宋

未了行春債，因哦遣興詩。
寒多啼鳥噤，路滑蹇馿遲。
久雨紅辭樹，深林綠授枝。
驚心衰朽日，容易過花時。
山行
作者：葉茵
朝代：宋

舍棹入山村，山深樹自繁。
短歌田舍樂，長揖野人尊。
苔老雲生石，松高月闖門。
不聞名利語，太古一乾坤。
山行
作者：葉茵
朝代：宋

青山不識我姓字，我亦不識青山名。
飛來白鳥似相識，對我對山三兩聲。
岑參醉落魄圖
作者：葉茵
朝代：宋

醉裏沈思世道危，不堪著眼只攢眉。
空留忠憤聲名在，不見招歸舊日詩。
崇道叔慶七十
作者：葉茵
朝代：宋

寄意南豐一瓣香，願公耆艾熾而昌。
歷經七甲鬢浮綠，带錫萬釘眉映黄。
疑是函關逢老子，巋然魯國有靈光。
陰功更說燕山桂，留與時人作義方。
己酉九日次靖節是歲是日韻
作者：葉茵
朝代：宋

采采籬下菊，熙熙白首交。
挈觴酬佳節，先驚蒲柳凋。
日月不再與，名位空相高。
巋然龍山青，千古擎丹霄。
彼美一晉士，長接辭塵勞。
留錢寄酒家，快飲如沃焦。
尚友前輩意，兀兀而陶陶。
且了今日歡，誰能憂來朝。
己酉生日敬次靖節先生擬挽歌辭三首·其一
作者：葉茵
朝代：宋

放浪宇宙間，世事笑局促。
駸駸影中人，不受時采錄。
奄然長夜歸，齎志空山木。
昔日堂上歡，今夕堂下哭。
哭之欲其生，予亦不自覺。
天道元無私，紛紛徒寵辱。
素心惟坡僊，一死萬事足。
己酉生日敬次靖節先生擬挽歌辭三首·其三
作者：葉茵
朝代：宋

重雲翳蒼柏，零露棲白蕭。
骨肉慕音容，慌惚哀空郊。
肴核班几席，椒漿澆岧嶤。
人歸天已沬，紙錢懸枯條。
逝者如此耳，暮暮仍朝朝。
暮暮仍朝朝，人兮柰若何。
未死不能樂，既死空有家。
僮僕幾恩怨，交朋幾悲歌。
若人會斯語，屬和紛陽阿。
己酉生日敬次靖節先生擬挽歌辭三首·其二
作者：葉茵
朝代：宋

自古皆有死，載歌酹清觴。
嗟予早失怙，艱阻亦備嘗。
母兮歲六十，終古青松傍。
陟岡慟伯氏，忘簪悲孟光。
後波逐前波，同歸溟漠鄉。
飄風相飛旐，轝鐸聲央央。
幼弟墓下
作者：葉茵
朝代：宋

春到棣無色，風來松亦悲。
細看雲起處，不復鴈歸時。
憶汝九京隔，嗟予兩鬢衰。
寥寥今古意，獨許杜陵知。
庚戌生日再擬去歲挽歌辭
作者：葉茵
朝代：宋

憶昨歲莫止，慷慨生死機。
擬韻追先哲，持爲自壽詩。
成篇示叔季，心然口交非。
詎知不一霜，季兮先露晞。
興思發永歎，載言涕肆頤。
萬化同于盡，彭鏗空厖眉。
日月不我與，去去氣力衰。
且進尊中醁，勿作兒女悲。
殷勤晉鼎心，趨前舞萊衣。
廢墓有感
作者：葉茵
朝代：宋

軒冕委塵埃，今人爲古哀。
百年丘隴廢，幾箇子孫來。
蔓草栖朝露，窮猿泣夜臺。
世間類如此，當樂且銜杯。
意亭
作者：葉茵
朝代：宋

泉石聊復爾，杖屨亦偶然。
萬化同一適，魚鳶兮天淵。
意行橋
作者：葉茵
朝代：宋

枯槎浸清溪，飄飄野雲度。
徘徊復徘徊，撚髭未成句。
愛閒亭
作者：葉茵
朝代：宋

苔深雨徑寒，花落徑斕斑。
此處無名利，誰人肯往還。
性慵棋局廢，坐久茗甌閒。
禪觀非難事，休官學住山。
愛香亭
作者：葉茵
朝代：宋

有君子兮居滄波，芝蘭之室未足多。
爲香終日成癡絕，不著此亭如香何。
光風霽月盪心目，幸甚吳儂沾賸馥。
茲時消得爲衣裳，對翁更把離騷讀。
憶友
作者：葉茵
朝代：宋

蕭蕭簷角雨，冉冉雨中舟。
年老難於別，春寒重却愁。
風窗亂書葉，塵壁暗燈篝。
夜半無來鴈，披衣對小樓。
憶弟
作者：葉茵
朝代：宋

支藤來海嶠，骨肉海西邊。
對月成千里，舉頭同一天。
更沈寒戍角，歌急晚潮船。
孤鴈商予意，聲聲落枕前。
打坐
作者：葉茵
朝代：宋

一卷黄庭日未移，跏趺坐處篆香遲。
兒曹問我新官職，順適堂中老住持。
投所知
作者：葉茵
朝代：宋

中流砥柱一宗臣，長把丹衷動玉宸。
三十四番如此疏，百千載後更無人。
堂留薇藥誰知己，路長蕭茅謾得春。
自是不曾輕出處，到頭著著爲斯民。
掃榻
作者：葉茵
朝代：宋

掃榻卧終日，香銷百念除。
不愁渾厭酒，無事剩鈔書。
粉淺庭前筍，青齊雨後蔬。
自嫌猶有累，添水種金魚。
新春
作者：葉茵
朝代：宋

老來分外喜新春，春事關心世事輕。
棋肯輸時方是著，路疑險處不須行。
雨催農業鳩夫婦，風带邊聲鴈弟兄。
辦得斗園鄰屋角，剩栽芝朮了餘生。
旅中
作者：葉茵
朝代：宋

節序幾循環，重來秋又殘。
霜晴生酒熟，風冷夾衣單。
未羨千鍾祿，寧求一枕安。
白頭逢歲稔，憂國素心寬。
旅況
作者：葉茵
朝代：宋

未慣秋情緒，客中方覺難。
酒慳疏舊識，衣薄怯新寒。
雨過浮雲濕，風來病葉乾。
倚樓搔短鬢，一鴈掠闌干。
旅邸
作者：葉茵
朝代：宋

湫隘囂塵不可居，卜諸清曠亦蘧廬。
雖無傍水梅依竹，喜有對樓人讀書。
工雀一枝聊爾耳，戰蝸兩角竟何如。
西風漸勁未歸去，空說張翰憶膾魚。
既次韻或非之作解嘲
作者：葉茵
朝代：宋

揆子初度日，撫杯擬歌辭。
衰齡踰五十，敢必登古希。
自傳始遷固，誌銘傳牧之。
諦觀子儼疏，直與浮世違。
靖節百世師，汝無輕笑嗤。
諱之寧免歿，不諱達者爲。
假我以耆艾，年年續斯詩。
春事
作者：葉茵
朝代：宋

春事又如此，猶人欲老時。
綠稠煙外樹，白緊鬢邊絲。
天道有還日，吾年無返期。
從今安適境，莫放酒杯遲。
春去
作者：葉茵
朝代：宋

一片飛花落酒缸，風光漸覺遠書窗。
草深兩部青蛙閙，芹濕重簷紫燕雙。
春去
作者：葉茵
朝代：宋

幾陣紅侵野草，一團綠染庭槐。
夢裏未知春去，翩翩胡蝶飛來。
春寒
作者：葉茵
朝代：宋

寒禁蕨芽拳尚小，雨緘茶觜舌無香。
山翁不信春光老，祗道儂家未種秧。
春晚二首·其一
作者：葉茵
朝代：宋

紅紫雨離披，風光別壯時。
世情楊絮覺，心事杜鵑知。
屋角溪連井，林梢菊障籬。
幸無塵役役，倚檻數晴絲。
春晚二首·其一
作者：葉茵
朝代：宋

閉戶蠶新浴，開簾燕早歸。
何曾春欲去，自是物華非。
春晚二首·其二
作者：葉茵
朝代：宋

春色漸昏昏，那逢日带曛。
落花紅一尺，新筍綠三分。
憶友盟留石，尋詩思入雲。
風光到田舍，瘦策看耕耘。
春晚二首·其二
作者：葉茵
朝代：宋

胡蝶夢中意，杜鵑聲外愁。
問春春不語，柳絮暗汀洲。
春詠
作者：葉茵
朝代：宋

舍瑟聲不傳，詠歸聲在道。
風乎野水濱，夕陽轉芳草。
昭君怨
作者：葉茵
朝代：宋

塞上將軍且罷兵，一身萬里自經營。
將軍歌舞升平日，却調琵琶寄怨聲。
晉子生日
作者：葉茵
朝代：宋

今朝阿晉紀桑弧，郎罷持杯勉讀書。
斷莫繞家覓梨栗，更須爲國習耘鉏。
義方授汝心還愧，陰德於予計肯疎。
學取老萊如許壽，年年綵袖拜庭除。
晚年闢地爲圃僭用老坡和靖節歸田園居六韻·其一
作者：葉茵
朝代：宋

太湖三萬頃，湖中東西山。
謀隠媿不早，欲往嗟衰年。
道南地夷曠，半占龜魚淵。
斷岸連疎村，浮雲棲平田。
得此願可酬，不啻湖山間。
瞻彼閔子巷，卜居千載前。
猶存六七舍，古柳生青煙。
鄰曲來無時，爲予喜欲顛。
疇知在塵境，中有風月閒。
吾將老此鄉，草木俱欣然。
晚年闢地爲圃僭用老坡和靖節歸田園居六韻·其三
作者：葉茵
朝代：宋

蠶姑饋新蛹，籬落桑柘稀。
一繭視萬事，浮生同于歸。
水淺凉可濯，荷深香可衣。
載言老圃計，勇决無依違。
晚年闢地爲圃僭用老坡和靖節歸田園居六韻·其二
作者：葉茵
朝代：宋

已受鱸鄉招，柴車異塵鞅。
方春融融時，紅紫形夢想。
勝遊計自今，樂事何曾往。
迎意引壺觴，班荆集少長。
容膝地有餘，意不在袤廣。
牧豎良知心，長歌振林莽。
晚年闢地爲圃僭用老坡和靖節歸田園居六韻·其五
作者：葉茵
朝代：宋

控馿灞橋坳，縱棹剡溪曲。
繽紛天上花，拍拍春意足。
能追茲辰歡，獨許蘇玉局。
憧憧市朝人，繼晷猶秉燭。
野翁太無營，借暖待晴旭。
晚年闢地爲圃僭用老坡和靖節歸田園居六韻·其六
作者：葉茵
朝代：宋

結廬田疇間，稔步東西陌。
時哉休且休，聊以適吾適。
汗漫游難逢，崦嵫日易夕。
篠影延戶深，苔暈補階隙。
而有蛙蚓居，口腹猶役役。
顧予安一閒，頂踵蒙帝績。
發爲四時吟，吟中自規益。
晚年闢地爲圃僭用老坡和靖節歸田園居六韻·其四
作者：葉茵
朝代：宋

疏牖炷柏子，日與琴書娛。
已復迴商飈，凉意浮郊墟。
自成松菊趣，不雜軒冕居。
悠悠鳥脫罟，局局兔守株。
試叩塞上翁，得喪爲何如。
元亮抱至道，詩發道之餘。
利名莫能束，精神遊太虛。
冥想田園歸，其樂無時無。
晚春
作者：葉茵
朝代：宋

年少逢春不惜春，惜春還是白頭人。
飛花入坐兒曹舞，細草蒙階醉後裀。
未羨食前羅五鼎，靜看簷隙走雙輪。
此心已與堯夫似，同爲清時作幸民。
晚春
作者：葉茵
朝代：宋

遊事一番了，愁多鎖晝長。
因思來歲賞，未必少年狂。
野鳥學蠻語，岸花浮楚香。
魚應知我者，圉圉到池塘。
晚梅
作者：葉茵
朝代：宋

錦樣桃花占曉晴，桃邊梅樹尚寒英。
莫羞老大無顔色，自是前賢畏後生。
晚秋即事
作者：葉茵
朝代：宋

曳筇獨獨倚柴扉，翠潑西山漾落暉。
衲子頂雲隨鴈遠，牧童腰笛挽牛歸。
曹娥廟
作者：葉茵
朝代：宋

孝本當爲事，時人或不然。
娥兮知此理，命也委之天。
五日抱屍出，千年作史傳。
英靈猶耿耿，有慊莫登船。
有所思
作者：葉茵
朝代：宋

仰天有所思，心遠目苦短。
西風驅殘雲，千里月華滿。
李白詩百篇圖
作者：葉茵
朝代：宋

長安市上醉如泥，旁若無人且賦詩。
誰識隠然爲計國，沈香亭畔脫鞾時。
松江
作者：葉茵
朝代：宋

占得中吳第一清，蓴鱸里社可鷗盟。
七層燈火重湖影，千尺闌干兩市聲。
欵乃歌分長短律，往來帆带古今情。
三高豈是無名利，祗與時人有重輕。
枕簟入林僻茶瓜留客遲十韻·其一
作者：葉茵
朝代：宋

人人苦炎歊，於我覺太甚。
北戶其清凉，萬事付一枕。
枕簟入林僻茶瓜留客遲十韻·其一〇
作者：葉茵
朝代：宋

數面成骨肉，子歸將何之。
長嘯盼天外，雲意俱遲遲。
枕簟入林僻茶瓜留客遲十韻·其七
作者：葉茵
朝代：宋

有酒斟酌之，歡然成諠譁。
何必五侯鯖，李綠兮香瓜。
枕簟入林僻茶瓜留客遲十韻·其三
作者：葉茵
朝代：宋

譚壘爭塵清，詩壇傳令急。
今日有公事，俗駕不可入。
枕簟入林僻茶瓜留客遲十韻·其九
作者：葉茵
朝代：宋

君顔猶少年，我髮不勝幘。
百歲壘一丘，主翁驚是客。
枕簟入林僻茶瓜留客遲十韻·其二
作者：葉茵
朝代：宋

叩門真丈夫，一揖棄拘檢。
人物晉風流，班坐黄玉簟。
枕簟入林僻茶瓜留客遲十韻·其五
作者：葉茵
朝代：宋

同爲山澤臞，半分漁樵席。
我不踐斯境，誰肯賞茲僻。
枕簟入林僻茶瓜留客遲十韻·其八
作者：葉茵
朝代：宋

一會良不易，載言翻令愁。
清風有時度，白日不可留。
枕簟入林僻茶瓜留客遲十韻·其六
作者：葉茵
朝代：宋

意到景自到，榮榮窗下花。
一張彭澤琴，一甌陽羨茶。
枕簟入林僻茶瓜留客遲十韻·其四
作者：葉茵
朝代：宋

牆外水泠泠，水邊木陰陰。
相遇聊自適，茲辰猶竹林。
林可山至
作者：葉茵
朝代：宋

梅花山底伴雲閒，謾逐閒雲出故山。
君慰我思君莫去，一詩先遣白雲還。
林可山薦毛監場寫梅
作者：葉茵
朝代：宋

漢庭延壽丹青名，解使蛾眉休甲兵。
之子懶作迺翁畫，直向梅花苦用情。
筆端不復污脂粉，臨成天地無邊清。
更將此意語君復，歲寒應與孤山盟。
林和靖祠
作者：葉茵
朝代：宋

鶴去山孤草亦荒，旋吟長句謁虛堂。
束芻尚擬人如玉，一朵梅花當瓣香。
柳
作者：葉茵
朝代：宋

態度脂韋不自持，對人無柰小腰肢。
好於彭澤歸來日，瘦似章臺別去時。
隠隠輪蹄端不惡，深深亭榭最相宜。
流鶯百囀春光老，擬折柔條寄所思。
柿葉
作者：葉茵
朝代：宋

柿葉紅如染，橫陳几席間。
小題秋樣句，客思滿江山。
桂謝
作者：葉茵
朝代：宋

廣寒世界放新晴，景物蕭疎八月深。
窗外方疑天雨粟，風前已見地流金。
舉留清致爲詩助，收拾餘香付酒斟。
但得僊根耐霜雪，不妨携囝步繁陰。
桃花
作者：葉茵
朝代：宋

漫山高下武陵花，一片紅酣散晚霞。
要識當時秦晉事，隔溪脩竹兩三家。
梅
作者：葉茵
朝代：宋

溪橋一樹玉精神，香色中間集大成。
疎影逼真前處士，羣花推重老先生。
春回隴首人千里，月到窗前夢五更。
甚欲折來還不忍，歲寒留取看崢嶸。
梅
作者：葉茵
朝代：宋

疎影幾黄昏，明明野水濱。
未風先信息，無雪更精神。
一白見真色，萬紅隨後塵。
自來花下飲，肺腑盡生春。
梅
作者：葉茵
朝代：宋

霜月相摩漏二更，書窗伴我一枝橫。
自矜前輩持清白，妬紫妖紅總後生。
棹雪
作者：葉茵
朝代：宋

放船中流天模糊，淅淅霎霎鳴茭蘆。
萬頃剎那成玉壺，柔艣蕩漾歌吳歈。
老漁直前相招呼，骨相子猷洵且都。
其人豈是斯人徒，相顧而笑掀虬鬚。
汝爲汝兮吾非吾，剡溪風景今何如。
誰能爲人作畫圖，予方奮臂持竿獨釣于江湖。
槃磵
作者：葉茵
朝代：宋

盤旋山水間，隠者固所樂。
寐寤獨言時，𤱶畝心猶昨。
橄欖
作者：葉茵
朝代：宋

落盡紅鹽子更青，餘甘風韻未爲珍。
從來獨有茶知己，勘破生生一點仁。
機女歎
作者：葉茵
朝代：宋

機聲吚軋到天明，萬縷千絲織得成。
售與綺羅人不顧，看紗嫌重絹嫌輕。
次七夕游松江韻
作者：葉茵
朝代：宋

謫仙歌洞庭，坡翁賦赤壁。
逢時汗漫游，元不計何夕。
慨慷晞英豪，老大謾悽惻。
矧茲笠澤區，萬頃混空碧。
一葦縱所如，卧虹控秋色。
雲軿駕雙星，銀潢幾經歷。
柳州乞巧文，我欲爲己易。
邂逅竹林賢，胸次小八極。
氣勝棋聲高，量寬酒杯窄。
載笑輕公侯，一閒抵金璧。
多謝簡齋孫，遺詩話平昔。
二雛掖吾旁，對景亦自得。
髣髴真率會，相與鄙肉食。
駐睇芙蕖邊，擬卜子雲宅。
清風繼三高，名利焉能役。
因誇江上人，有此坐中客。
次中秋不見月韻
作者：葉茵
朝代：宋

五分秋色到銀河，應是蟾蜍浴細波。
握手相期千里共，舉頭無柰片雲何。
愁邊幸自逢歡伯，清處何須著艷娥。
未可來宵倦游賞，光輝依舊向人多。
次出郊韻
作者：葉茵
朝代：宋

支藤乘興入春郊，梅壓疎籬亞竹梢。
剩喜此行詩有料，吟來渾不費推敲。
次台州巾子山任翻韻
作者：葉茵
朝代：宋

天留勝處占清凉，山挾波光薄我裳。
看遍塵寰興廢事，竹陰千古一禪房。
次吳菊潭八月十四夜韻二首·其一
作者：葉茵
朝代：宋

來夕九秋半，月同心迹清。
已知千里共，祇欠一分明。
流水往來影，幽人今古情。
撞鐘先得句，塵世不須驚。
次吳菊潭八月十四夜韻二首·其二
作者：葉茵
朝代：宋

月過市無聲，令人毛髮清。
連村三鼓急，隔水一燈明。
琢句醉時語，簪花老後情。
凭欄發長嘯，不管卧龍驚。
次孫花翁韻
作者：葉茵
朝代：宋

湖海幾經年，論交豈偶然。
坐間尊島佛，客裏識坡仙。
解使狂心服，還羞懶腹便。
拈來唐句法，玄入小乘禪。
次守歲韻
作者：葉茵
朝代：宋

爆竹散千災，從今事事諧。
五辛空䬦飣，六甲已安排。
井貯屠蘇藥，庭輝榾柮柴。
謾教添一歲，依舊好情懷。
次弔原韻
作者：葉茵
朝代：宋

爲憐舉世不曾醒，放浪形骸澤畔行。
會得危言危行意，佐成濯足濯纓名。
義無可去緣同姓，心亦何求要獨清。
今日龍舟雖古意，吳人未必楚人情。
次得雨韻
作者：葉茵
朝代：宋

畎畝思國事，箋天淚成流。
鮮風鼓中夜，涷雨喧西疇。
一飽將如願，卒歲應莫愁。
料得廊廟心，猶懷溝壑憂。
香燈答帝力，籉笠懸車頭。
白首逢三登，酣歌娛春秋。
次撫松韻
作者：葉茵
朝代：宋

昂藏蒼髯翁，違世號獨立。
女蘿千丈絲，依倚忘岌岌。
有客眠疎陰，感慨百世人。
不悟女蘿累，甘爲女蘿親。
猗歟山下蘭，清芬傳楚澤。
野蔓不可干，此道何曾息。
次月蝕韻
作者：葉茵
朝代：宋

起來搔首夜如何，瞥見蝦蟇影裏過。
幸自十分懸素魄，豈應一息駐妖魔。
光清於水塵難滓，色白如圭玷可磨。
休誦玉川艱險句，終篇比興爲元和。
次林和靖先生梅韻
作者：葉茵
朝代：宋

世上羣芳未敢妍，獨將春色占南園。
生來清質十分瘦，肯受紅塵一點昏。
東閣詩成應動興，西湖僊去謾招魂。
便須結客陪花笑，句引幽香入酒尊。
次池亭韻
作者：葉茵
朝代：宋

憑虛結草亭，占得古來清。
睡債茶驅遣，詩情酒發明。
梅撐拳石瘦，蘆障一闌平。
未盡逍遥意，重尋枕簟盟。
次游法喜寺韻
作者：葉茵
朝代：宋

招提四百載，不與世劫俱。
松陵拱空覺，柏香祠真如。
時秋兆嫩凉，揖客登其廬。
廊邃碑篆剝，閣迥鐘聲疎。
中有白足侶，光現摩尼珠。
勘問點頭石，奔走觀心狐。
坐我六和室，風回晴窗虛。
棋枰迭勝負，譁音發酒餘。
飽分蔬筍供，似可山林居。
同是百年客，得此一日娛。
遠社不復見，熟與斯人徒。
松日簸斜影，麾兒呼移厨。
駕流來鱸鄉，野雲黏菰蒲。
客散漁火稀，冉冉吟篷孤。
次潘紫巖虎丘韻
作者：葉茵
朝代：宋

潭深劍氣鉎，樹瘦嵐光薄。
石壇古即今，藤花開又落。
晉士已結廬，吳市猶舞鶴。
沈吟發幽懷，人世舟藏壑。
次王竹齋韻
作者：葉茵
朝代：宋

忘身忘世老方回，適處從教節物催。
幾日吟情爲熱惱，一天生意趁凉來。
屋邊花竹時時好，水外軒窗面面開。
獨有此君同此趣，百年事業兩三杯。
次禊帖韻
作者：葉茵
朝代：宋

梅花舊刻字將磨，勘辨其如病眼何。
千載鼠鬚遺墨少，一時贋本誤人多。
肯將金谷序文比，因想山陰氣候和。
最喜孤居山下姥，慕名特特爲烹鵝。
次范無外孫花翁游法喜寺韻二首·其一
作者：葉茵
朝代：宋

兩橋橫處放潮回，橋外花村漲晚埃。
省事老禪門閉早，焚香對月禮如來。
次范無外孫花翁游法喜寺韻二首·其二
作者：葉茵
朝代：宋

江流環合路紆回，香火千年地少埃。
佛法本從方寸起，逢人剛道自西來。
次賦順適堂韻
作者：葉茵
朝代：宋

萬卷藏書抵萬金，翛然軒宇絕塵侵。
順時不作榮枯想，適意元無勝負心。
蒲石疎簾真道院，柏香浄几小叢林。
四時剩有閒風月，醒裏尋題醉裏吟。
次遊十洲之一亭韻
作者：葉茵
朝代：宋

抵掌論文酒易酣，岸巾風外鬢䰐鬖。
十洲所有今之一，七步而成爾乃三。
橋壓平隄波捲綠，煙封遠沚草舒藍。
閒邊得侶評佳境，留與他時作美談。
次韻
作者：葉茵
朝代：宋

世間何事不何樓，莫爲何樓苦苦愁。
貴客五更馳寶勒，海翁終日對沙鷗。
次韻
作者：葉茵
朝代：宋

懶作千年調，偷閒得幾回。
吟壇元不峻，俗駕可曾來。
蘚碧牆陰合，榴紅屋角開。
枕肱真樂在，飲水當傳杯。
次韻
作者：葉茵
朝代：宋

時清歎陸沈，楚澤伴漁吟。
探索聖賢語，發明天地心。
無機棋少著，有趣樹多陰。
坐上皆知己，賡酬夜向深。
次韻
作者：葉茵
朝代：宋

枯坐如僧欠鉢單，年來夢不赴槐安。
稀行種竹容風入，大字鈔書就月看。
爲有故人同冷淡，非干明主棄孤寒。
因閒悟得家山趣，堪笑世間行路難。
次韻
作者：葉茵
朝代：宋

燕入虛簷教子飛，風簾不捲和新詩。
綠陰滿逕蜻蜓小，正是梅黄欲雨時。
次韻
作者：葉茵
朝代：宋

生涯老布衾，清處更清吟。
舊事即新夢，今人非古心。
意行雙謝屐，道在一陶琴。
誰解無名利，其中有淺深。
次韻
作者：葉茵
朝代：宋

疎窗小博山，窗外鳥關關。
占得江湖隠，佐成天地閒。
簷牙叢篠碧，牆隙兩鳩斑。
癡坐不知晚，漁篷捲釣還。
次韻
作者：葉茵
朝代：宋

看月過天中，貪幽臭味同。
竹光延野碧，燈影染窗紅。
聽客談時務，呼兒誦國風。
還思浮世事，到底是匆匆。
次韻
作者：葉茵
朝代：宋

童去鶴歸遲，青山皓首期。
池塘圓草夢，家世受梅知。
拂石和雲卧，分魚換米炊。
人生裁足耳，舍子更其誰。
次韻
作者：葉茵
朝代：宋

竹滿園林水滿溝，幽深地位度春秋。
坐中不可無侯喜，歌處何須有莫愁。
別墅簾櫳風颭燕，遠村籉笠雨耕牛。
老來應物猶强健，多少壯年成夢休。
次韻
作者：葉茵
朝代：宋

舉世一枰棋，誰能著著奇。
懶皆安樂法，醉即太平時。
梅雨飛不斷，茶煙凝欲垂。
吟詩爲無事，多事又因詩。
次韻
作者：葉茵
朝代：宋

鬢邊驚雪點，腰下欠金圍。
已絕功名想，甘爲耕釣歸。
浮生醒亦醉，往事是耶非。
獨有樓前景，年年霞鶩飛。
次韻二首·其一
作者：葉茵
朝代：宋

幾載江湖兄弟心，老夫吟了聽君吟。
休論聚散時難易，要識推敲意淺深。
晝靜牀頭便竹簡，風清牆角度松琴。
山靈應是馳山檄，知向孤山何處尋。
次韻二首·其一
作者：葉茵
朝代：宋

過牆新竹粉痕黏，蛙閙池塘燕掠簷。
自喜江鄉成懶散，從教世界要莊嚴。
稻秧井井畦千緯，荷葉田田水一匳。
心事太平風物好，與人無愛亦無嫌。
次韻二首·其二
作者：葉茵
朝代：宋

古貌如君更古心，艤舟來伴故人吟。
十分酒醉憂時切，一點燈昏語夜深。
半似畫圖經雨壁，不成宮徵亂風琴。
箇中好辦栽梅計，勝友從教載月尋。
次韻二首·其二
作者：葉茵
朝代：宋

難把來箋向後黏，載持珠玉傍風簷。
吟根此性辭平易，學本於經意簡嚴。
未遜彌明聯石鼎，還嗤韓渥賦香匳。
陽春政不容人和，自聽巴音亦自嫌。
欲別
作者：葉茵
朝代：宋

欲別哽無語，蘸酒評歸期。
潮汐有朝暮，郎心無轉移。
止菴
作者：葉茵
朝代：宋

時事艱難路險巇，得來名利亦何爲。
趙州茶罷速歸去，莫待鐘鳴漏盡時。
歸途
作者：葉茵
朝代：宋

春來天氣半陰晴，那更奔馳一月程。
又恐花時成草草，還家插柳佐清明。
水天一色亭上即事·其一
作者：葉茵
朝代：宋

芰荷深處小壺天，時見征帆破晚煙。
非主非賓和氣裏，似晴似雨綠陰邊。
凭闌笑語驚魚鳥，信步遊行廢管絃。
剩喜利名塵不到，持竿柳下問漁船。
水天一色亭上即事·其二
作者：葉茵
朝代：宋

得得尋幽到水天，開樽洗勺動庖煙。
敗歡紅袖翻棋局，慣客烏衣拂坐邊。
好景自應分半席，雅歌政不欠繁絃。
黄昏未忍輕歸去，長笛一聲何處船。
水竹墅十詠·安樂窩
作者：葉茵
朝代：宋

受用十三詩，不離方寸地。
門外自風波，行之以無事。
水竹墅十詠·尋源橋
作者：葉茵
朝代：宋

躞蹀水窮處，雞犬非人間。
褰裳不用涉，迤邐逃秦山。
水竹墅十詠·峭壁寒潭
作者：葉茵
朝代：宋

百丈崖懸立，一泓流綠漪。
品題無好語，摹寫冷泉詩。
水竹墅十詠·廣寒世界
作者：葉茵
朝代：宋

鼻祖舊遊地，留得老桂香。
有能培植之，此香傳諸郎。
水竹墅十詠·得春橋
作者：葉茵
朝代：宋

策馿風雪中，東君獻詩料。
花驚非故吾，聊復索花笑。
水竹墅十詠·曲水流觴
作者：葉茵
朝代：宋

蘭亭飲者徒，因物寓天理。
著眼靜中觀，坎止流行耳。
水竹墅十詠·盟鷗
作者：葉茵
朝代：宋

同此江湖心，有盟非知己。
我亦畏機人，莫入驚波裏。
水竹墅十詠·竹風水月
作者：葉茵
朝代：宋

造物無盡藏，散在林泉中。
結亭相周旋，人與萬境空。
水竹墅十詠·賞心橋
作者：葉茵
朝代：宋

沿隄過竹所，履聲驚龜魚。
人生適意耳，何必駟馬車。
水竹墅十詠·野堂
作者：葉茵
朝代：宋

風來無市聲，景物占深浄。
鷗狎堂上翁，時來點天鏡。
江湖偉觀
作者：葉茵
朝代：宋

此地舊寒碧，留題護竹君。
窗虛不礙月，壁老易生雲。
一水東西隔，兩山南北分。
未堪低著眼，世事正紛紛。
江湖偉觀山亭二首·其一
作者：葉茵
朝代：宋

結束虛亭近太清，山光水影互逢迎。
人心祗覺山多險，幾箇人心水樣平。
江湖偉觀山亭二首·其二
作者：葉茵
朝代：宋

軟紅塵外聳嵯峩，題品先曾屬老坡。
立脚愈高天愈闊，靜看舟楫駕風波。
泊然亭
作者：葉茵
朝代：宋

舉世正營營，閒中意味深。
無憂伸足夢，自樂曲肱吟。
火軟香凝穗，簷虛樹長陰。
客來難舉似，指水印禪心。
泊舟溪口
作者：葉茵
朝代：宋

萬柳陰中繫客船，桑條如竹葉如錢。
大姑小婦挑甘薺，摇手烏兒正二眠。
洗妝池
作者：葉茵
朝代：宋

離宮脂粉尚穠香，人去僧來歲月長。
鐘磬咒成功德水，根塵洗盡水清凉。
洪都宗人則明盛年擇宗子之秀名之曰紹弟書來欲求語則明上侍重親承志篤學恤貧樂善繩繩蟄蟄未可涯也因書昔所賦廣平同系詩一章載賡以慶之
作者：葉茵
朝代：宋

善積端如水滌源，源深自可羨來昆。
歲當有室詎爲老，意者重闈思弄孫。
和樂定知江有渚，碩蕃佇見葉流根。
河南心印元同自，秋幹虷中細討論。
浮世
作者：葉茵
朝代：宋

浮世即浮家，書車與釣車。
夢中行熟境，塵外立生涯。
籬落千絲柳，池塘兩部蛙。
兒曹問農事，䆉稏隔田花。
涵空閣
作者：葉茵
朝代：宋

浪說涵空未是空，一闌羅列幾巃嵸。
世人若問空中景，此景從來是夢中。
清暉亭
作者：葉茵
朝代：宋

半點囂塵不敢留，晴光野色自浮游。
一泉走石夜多雨，萬竹圍松風似秋。
賸喜有詩堪獻佛，從教無骨可封侯。
上人回施清閒供，蘭芷香中著茗甌。
溪上偶成二首·其一
作者：葉茵
朝代：宋

霜冷信冬晴，苕溪半日程。
正篷辭月色，欹枕受松聲。
漁隠前時約，山謳古樣情。
料應朝市客，笑我獨爲清。
溪上偶成二首·其二
作者：葉茵
朝代：宋

新月試新晴，扁舟夜奔程。
咿啞千萬意，曖迺兩三聲。
熟識旅中事，生嫌世上情。
願爲山簡醉，休問伯夷清。
漁家行
作者：葉茵
朝代：宋

湖濱江滸疎疎村，村村漁家人子孫。
爲魚不管波浪惡，出未天明歸黄昏。
得來魚可數，妻兒相對語。
甕頭有齏熟，鍋中無米煮。
昔日魚多江湖寬，今日江湖半屬官。
釣筒釣車謾百尺，團罟帆罟空多般。
蓋蓑臘雪楊柳岸，籠手西風蘆荻灘。
差差舴艋千百隻，盡向其中仰衣食。
幾謀脫離江湖歸犂鉏，似聞歲惡農家尤費力。
漁村
作者：葉茵
朝代：宋

古柳溪頭枕斷槎，橫篙挂網幾漁家。
得魚去換紅蒸米，呼子來挑薺菜花。
瀟湘八景圖·山市晴嵐
作者：葉茵
朝代：宋

巖麓新霽浮紫烟，幾家雞犬喧一鄽。
憧憧人得蠅頭利，不了青帘酤酒錢。
松陰散亂日易暝，風光漸入牛羊徑。
赬肩赤脚分途歸，野唱樵歌動幽聽。
瀟湘八景圖·平沙鴈落
作者：葉茵
朝代：宋

江風飄塵白如練，征翰遠赴蘆花岸。
寒霧昏昏漁火明，欲飛不飛行陣亂。
相從萬里多崎嶇，呼鳴警察夜有奴。
衡陽路杳速歸去，未可容易來江湖。
瀟湘八景圖·江天暮雪
作者：葉茵
朝代：宋

癡雲貼水天四垂，寒鴉凍雀無樹棲。
紛紛萬頃水花亂，光眩銀海迷東西。
中有輕舠移斷浦，玉笠瓊蓑一漁父。
鼓枻而歌歌豐年，田家有麥無愁苦。
瀟湘八景圖·洞庭秋月
作者：葉茵
朝代：宋

長波淼淼七百里，蒹葭颯颯西風起。
玉輪輾出琉璃宮，碧落空明無表裏。
幾峯森列青崔嵬，不知人世皆塵埃。
夜深絲竹遞清響，疑是楚王曾歸來。
瀟湘八景圖·漁村夕照
作者：葉茵
朝代：宋

家家傍水開柴扉，綠楊影裏沈斜暉。
妻炊黄粱子挂網，獨枕莓苔眠釣磯。
得魚博錢平生志，世間寵辱不能累。
路近桃源多裔孫，定知秦晉興亡事。
瀟湘八景圖·瀟湘夜雨
作者：葉茵
朝代：宋

雲氣浮江天已夕，江樹號風飛雨迫。
淒涼正則賦懷沙，疑與漁翁分半席。
一聲曖迺隔中流，打篷淅霎添旅愁。
土膏動脈曉色媚，農將有事于西疇。
瀟湘八景圖·烟寺晚鐘
作者：葉茵
朝代：宋

冥濛一抹籠崢嶸，崢嶸深處傳疎聲。
溪橫古槎低欲折，隠約前村通去程。
萬里征夫不知宿，數盡飛鴉栖古木。
輸與中邊三四僧，枯藤挑雲歸佛屋。
瀟湘八景圖·遠浦帆歸
作者：葉茵
朝代：宋

水天冥冥日催暮，輕蒲飽風疾飛羽。
回頭遥指舟前灣，浪急篷欹下柔艣。
稠楊枯桑深處村，老妻挾兒環在門。
蓴羹香滑茅柴熟，對語別時應斷魂。
琉璃砲燈
作者：葉茵
朝代：宋

體製先天太極圖，燈籠真是水晶無。
遠看玉兔光中魄，近得驪龍頷下珠。
一焰空明疑火燧，寸波靜定即冰壺。
游魚且作沈潛計，鱗甲成時入五湖。
琉璃砲燈中魚
作者：葉茵
朝代：宋

頭角未崢嶸，潛宮號水晶。
遊時雖逼窄，樂處在圓明。
有火疑燒尾，無波可動情。
一朝開混沌，變化趁雷轟。
琴堂
作者：葉茵
朝代：宋

片石鄰空掌樣平，吳兒曾此御瑶琴。
琴中腔調誰人識，獨有顰妃是賞音。
生日口占
作者：葉茵
朝代：宋

舉室相先起五更，爲翁誕日壽金觥。
癡兒未識翁年甲，五十年前今夜生。
生日對梅口占
作者：葉茵
朝代：宋

一生已得半生閒，出入詩篇酒盞間。
祗把小兒看造化，不妨老子號癡頑。
幻身且喜無諸恙，靈藥誰能覓大還。
多謝梅花來薦壽，年年雪裏破春顔。
用東坡韻賀可山得子
作者：葉茵
朝代：宋

祥光一夜照鄉閭，遲曉鄰翁毓鳳雛。
舉坐已誇沾玉果，傳家應不負詩書。
生時恰恰逢秋半，長日駸駸課夜餘。
自顧阿戎愚且魯，提孩敢說巧相如。
田父吟五首·其一
作者：葉茵
朝代：宋

去年積潦苦無收，今歲逢人說有秋。
未擬香秔供一飽，穇穇新藁蓋簷頭。
田父吟五首·其一
作者：葉茵
朝代：宋

桃花深映水邊莊，夫婦相携笑語香。
耕耨有糧蠶有種，丁男戽水女條桑。
田父吟五首·其三
作者：葉茵
朝代：宋

羣來野雀遶林梢，三五人家住水坳。
翁媼語人年歲好，屋山添得一層茅。
田父吟五首·其三
作者：葉茵
朝代：宋

老天應是念農夫，萬頃黄雲著地鋪。
有穀未爲兒女計，半償私債半官租。
田父吟五首·其二
作者：葉茵
朝代：宋

夜登車桁晝耘秧，怕說風傷與水傷。
歷盡艱辛雙鬢白，今秋方覺稻花香。
田父吟五首·其二
作者：葉茵
朝代：宋

家家柳色染輕黄，柳外歸鴉噪夕陽。
屋角有煙青不斷，粞兒飯熟淡齏香。
田父吟五首·其五
作者：葉茵
朝代：宋

往來雞酒樂村村，一稔難忘大造恩。
糶穀可酬婚嫁願，今年好事屬柴門。
田父吟五首·其五
作者：葉茵
朝代：宋

逢逢社鼓佐豐年，酒熟那逢釀雪天。
擘橘煮雞償一醉，布衾烘暖抱孫眠。
田父吟五首·其四
作者：葉茵
朝代：宋

未曉催車水滿溝，男兒鬼面婦蓬頭。
但求一熟償逋債，留得糠粞便不憂。
田父吟五首·其四
作者：葉茵
朝代：宋

記得年時竈不煙，土倉今番遶門邊。
已占此後無憂色，綠遍村前菜麥田。
白牡丹
作者：葉茵
朝代：宋

洛陽分種入侯家，魏紫姚黄謾自誇。
素質不爲顔色污，看來清得似梅花。
白髮
作者：葉茵
朝代：宋

半世持竿笠澤濱，鬢邊留得幾莖春。
近來白髮無公道，暗把黑頭饒貴人。
皆春
作者：葉茵
朝代：宋

一氣融萬象，大哉造化仁。
自耕還自鑿，熙熙康衢民。
相逢
作者：葉茵
朝代：宋

相逢疑舊識，敲火自煎茶。
盛欲爲留計，其如未是家。
東西分地脈，南北兩天涯。
別後思君處，空齋讖燭花。
省墓
作者：葉茵
朝代：宋

隴上松杉手自移，至今苔蘚半寒枝。
夢中不記重泉隔，猶學兒童戲綵時。
石佛
作者：葉茵
朝代：宋

一段無情作有情，如來相貌十分真。
不因人世皆塵土，誰識山頭不壞身。
石湖
作者：葉茵
朝代：宋

千古湖山人物，百年翰墨文章。
寂寞梅花開處，一尊自酹寒香。
秀實長子玉麟朞晬
作者：葉茵
朝代：宋

門左蓬弧喜事新，四朝先佛慶生辰。
嶢嶢已露峙頭玉，表表因名繫角麟。
鼻祖同庚光後葉，卯君著瑞定前身。
我來摩頂爲兒壽，一歲從今百歲春。
秋夜
作者：葉茵
朝代：宋

秋滿讀書林，篝燈報夜深。
肯閒詩有趣，爲拙仕無心。
驚鵲擇枝宿，幽蟬抱葉吟。
未能游夢境，何處搗衣砧。
秋感
作者：葉茵
朝代：宋

蘋洲起壯風，秋事太怱怱。
節候一番別，心期幾處同。
牛沈苔暈碧，蟹斷蓼拖紅。
有客愁無柰，人生總客中。
秋至
作者：葉茵
朝代：宋

節序暗推移，清商漸戒期。
旅懷{萘示=虫}早計，凉信柳先知。
萬事到雙鬢，餘生消幾詩。
最憐梁上燕，巢穩又歸時。
竹夫人
作者：葉茵
朝代：宋

風神林下秀，寵數夢中新。
假使不如肉，爭知見似人。
茗奴甘謝事，黄妳喜論親。
凜凜百年操，從教進退頻。
笑靨花
作者：葉茵
朝代：宋

蔟蔟瓊瑶屑，花神點綴工。
似知吟興動，滿面是春風。
簡閒雲
作者：葉茵
朝代：宋

咫尺不相見，隔江應見難。
有孤今雨約，轉覺暮雲寒。
是處蓮堪社，何時芋共餐。
相思正無頼，鵲喜近闌干。
翠波
作者：葉茵
朝代：宋

蕭疎拂行雲，清陰籠遠汀。
水色元無色，相逢眼自青。
耐久交
作者：葉茵
朝代：宋

彼哉市道交，出語指天日。
未逢魏與裴，三歎扁斯石。
耐久交
作者：葉茵
朝代：宋

魚水時暫歡，芝蘭近同臭。
惟有石丈人，萬古情如舊。
耕釣境
作者：葉茵
朝代：宋

一犁足春雨，一絲摇晴風。
樂此至樂地，其惟蓑笠翁。
自和
作者：葉茵
朝代：宋

壯士須張燕角弧，男兒須誦聖人書。
譬如田叟祈多稼，未有春時不荷鉏。
分內功名從早晚，腹中學問怕空疎。
老夫猶記昌黎語，潢潦朝盈夕已除。
自感二首·其一
作者：葉茵
朝代：宋

未險先藜杖，逢亭便小留。
今番已非昔，後去可能遊。
自感二首·其二
作者：葉茵
朝代：宋

倦聽花卿曲，狂歌俠士行。
年華與心事，醉裏自分明。
自遣
作者：葉茵
朝代：宋

蟻夢功名覺即休，駒陰歲月去難留。
傷今不復并三樂，擬古猶堪續四愁。
松下抱琴塵外境，雨餘蒔藥柳邊洲。
老來莫問浮生事，醉後同爲造物游。
自適
作者：葉茵
朝代：宋

澹薄野人心，難教著利名。
重農田舍熟，省事世情生。
石老旗槍葉，池喧鼓吹聲。
東風知此樂，飛絮蕩新晴。
自釋
作者：葉茵
朝代：宋

繁紅妒紫絢前林，杖策來棲花下陰。
休道游情難似昔，可能他日尚如今。
乍晴澗曲縈流水，未曉庭臯調野禽。
畢竟老天憐老子，幽閒斷送一生心。
舟中即事
作者：葉茵
朝代：宋

一岸茭蘆何處村，小舟蕩漾日黄昏。
棲鴉散亂風驚柳，漁火清熒人倚門。
舟中即事
作者：葉茵
朝代：宋

草舍密還稀，編籬枕釣磯。
鴨羣迎棹去，牛背曬衣歸。
風緊浪千疊，村深柳四圍。
倚檣無與語，數鴈失斜暉。
舟次
作者：葉茵
朝代：宋

輕舟小駐綠楊隄，載得閒雲過別溪。
雲本無心天欲暮，一聲何處杜鵑啼。
舟行次韻二首·其一
作者：葉茵
朝代：宋

相逢隠者流，同是五湖舟。
爲老銘三住，因閒話四休。
黄沙明野渡，畫角咽譙樓。
已踐登山約，煎茶更少留。
舟行次韻二首·其二
作者：葉茵
朝代：宋

河漢浄如流，枯槎便可舟。
掉頭諸事懶，彈指半生休。
撼竹風疑雨，依山屋當樓。
此游情味好，應不待苛留。
舫齋
作者：葉茵
朝代：宋

居家巧作浮家樣，此即人生不繫舟。
政恐風波起平地，直教砥柱屹中流。
浪花影動重簾月，潮汛聲喧萬葉秋。
夢裏不知容膝計，翻身栩栩逐輕鷗。
苕溪行
作者：葉茵
朝代：宋

吳松江頭田舍翁，年年苕溪摇飛篷。
沿溪楊柳舊相識，問翁何事猶西東。
心欲無言淚如洗，松楸正在西山裏。
余生五十五番春，七十爲期春夢耳。
追思疇昔謀親塋，鴈行差差三弟兄。
伯兮季兮不可作，老來隻影嗟零丁。
手種青杉踰百尺，藤花薜蔓籠臺石。
一年一到一徘徊，此後徘徊幾朝夕。
九泉屬望天潛知，寸草難報陽春暉。
教子一經答先志，買山傍墓終焉計。
讀書可大吾門閭，沒世可從先大夫。
苦雨
作者：葉茵
朝代：宋

農事正紛紛，天時异所聞。
舉頭方見日，翻手又爲雲。
茅舍蛙分部，槐庭蟻失羣。
裁成憂國疏，齋沐告吾君。
草堂
作者：葉茵
朝代：宋

幾年蝸蚓占山扉，喚轉風光似舊時。
從此禪門多事在，篆香重課少陵詩。
荔枝
作者：葉茵
朝代：宋

縐紅紗護水晶團，驛騎飛來露未乾。
胡羯垂涎猶不悟，馬嵬山底夢長安。
菊
作者：葉茵
朝代：宋

壽客若爲情，風流友麴生。
殿秋安晚節，爲隠被香名。
曼衍南陽種，淒涼楚澤英。
見山應自語，今古幾淵明。
蘇堤
作者：葉茵
朝代：宋

南北山圍翡翠隄，隄邊綠漲軟琉璃。
參差臺榭無餘地，雜遝輪蹄了四時。
楊柳又多前日樹，梅花祗少近人詩。
停篙不看春風面，閒伴漁翁理釣絲。
虎丘
作者：葉茵
朝代：宋

心境空時喜地偏，杖藜來勘點頭禪。
重門鎖住海心石，一劍截開冰底天。
誰記珣珉曾院宇，尚傳吳越共山川。
闌風剩月知人意，塔影松聲落坐邊。
虎柙
作者：葉茵
朝代：宋

生長古林丘，擒來鐵繫囚。
休憐文變豹，尚覺氣吞牛。
檻穽終難脫，咆哮亦可休。
山中藜藿少，君合早爲謀。
螢
作者：葉茵
朝代：宋

自明自滅度方池，熠熠飛來去覺遲。
入坐點衣情分熟，納交元在讀書時。
蟠松靈巖寺草堂之前舊有蟠松尤古
作者：葉茵
朝代：宋

一畝清陰覆客衣，相逢疑是草堂時。
隠然錯節盤根勢，欠者昂霄聳壑姿。
天遣蟄龍憑石窟，人攀巢鶻俯霜枝。
百年培植今誰屬，何待歲寒然後知。
蟬
作者：葉茵
朝代：宋

壁間吟不待秋時，吟苦中宵動客悲。
勸汝不須催婦織，家家五月賣新絲。
蟬
作者：葉茵
朝代：宋

柳外聲殘日未殘，棲身未穩擇枝安。
不須過有螳螂慮，黄雀從傍冷眼看。
蠶婦吟二首·其一
作者：葉茵
朝代：宋

九日三眠火力齊，五朝又報四眠時。
辛勤一月方能繭，繰得成絲却賣絲。
蠶婦吟二首·其二
作者：葉茵
朝代：宋

掃下烏兒毛樣細，滿箱桑葉翦青柔。
大姑不似三姑巧，今歲繰絲兩倍收。
蠶婦歎
作者：葉茵
朝代：宋

浴蠶纔罷餧蠶忙，朝暮蓬頭去採桑。
辛苦得絲了租稅，終年祗著布衣裳。
西湖
作者：葉茵
朝代：宋

湘桃深處五陵家，隄柳陰中百寶車。
多是問桃尋柳去，近來山下少梅花。
見天地心
作者：葉茵
朝代：宋

百卉伏窮陰，一枝倚春色。
因易探真機，生意何曾息。
記顔
作者：葉茵
朝代：宋

五十一年前素昧，相逢元是鏡中人。
他時鶴髮雞皮樣，却道今番畫未真。
試問
作者：葉茵
朝代：宋

在在江湖蘆葦，家家楊柳樓臺。
試問燕鴻心事，爲誰飛去飛來。
詩僧
作者：葉茵
朝代：宋

同住西州一水濱，東州勝處始逢君。
詩成又逐行雲去，後日相思祗看雲。
詩僧歸儒
作者：葉茵
朝代：宋

厭作人間粥飯僧，等閒來續義銛燈。
近吟氣味無蔬筍，舊學工夫尚葛藤。
花下飛鞭身灑落，風前扶帽髮鬅鬙。
浪僊素不修書問，有愧昌黎詫可朋。
謝朱宜中隸字
作者：葉茵
朝代：宋

隸法如公有典刑，拙中藏巧混天成。
因觀體製超前輩，旋闢軒窗乞扁名。
氣象晉人遒且勁，源流漢刻古而清。
得來喜對兒曹語，一字千金勝滿籯。
謝韓菊山道院詩
作者：葉茵
朝代：宋

正傳國子先生印，遠訪松陵隠士廬。
二十四篇風月句，幾千萬卷聖賢書。
地偏自覺因人重，日涉從教與世疎。
已戒園丁多種菊，重來對菊膾鱸魚。
讀梅雪村詩
作者：葉茵
朝代：宋

雪村吟有稿，名峻斗牛低。
聲調唐之上，精神江以西。
愛君憂國意，臨水傍山題。
何代無風雅，人心自鶩鷄。
讀釣臺集
作者：葉茵
朝代：宋

萬仞山頭放一絲，爭吟好句記當時。
能詩若不能垂釣，祗恐先生不受詩。
讀騷
作者：葉茵
朝代：宋

舉世昏昏醉未醒，獨醒寂寞楚江濱。
後人愛把離騷讀，不道離騷誤後人。
買魚
作者：葉茵
朝代：宋

柳線穿來網上魚，寬償所直辦朝厨。
烹鮮不及爲親養，一笑分羹問二雛。
賈浪僊
作者：葉茵
朝代：宋

舉世知心獨有韓，爲何無髮强加冠。
若人了得推敲事，僧服儒衣一樣看。
賦順適堂
作者：葉茵
朝代：宋

暗觸少陵機，茅居峙竹扉。
安時貧亦樂，聞道詠而歸。
鳬鶴從長短，鳶魚自躍飛。
吾猶臧穀耳，夷跖是耶非。
贈立虛舟
作者：葉茵
朝代：宋

植杖踞磐石，邂逅蹌踉師。
叩之何方來，偃息招黿池。
杭蘆訪蓴江，臨流弄漣漪。
春老芳事歇，風前蒲差差。
人景與心會，聊以聲吾伊。
作茗話今昔，幾逢夜壑移。
達哉無住想，遥與蒙莊期。
名似囿於物，非莊所能知。
三語三不答，出門賓晴曦。
贈陳芸居
作者：葉茵
朝代：宋

氣貌老成聞見熟，江湖指作定南鍼。
得書愛與世人讀，選句長教野客吟。
富貴天街紛耳目，清閒地位當山林。
料君閲遍興亡事，對坐蕭然一片心。
身後寄顔
作者：葉茵
朝代：宋

生前喜作死規模，强把冠裳束幻軀。
兒輩對人拋好語，吾家南極老人圖。
送徐兄訪陳宰
作者：葉茵
朝代：宋

投老持竿柳外村，尺書久不抵脩門。
料應下榻從容日，自說通家好子孫。
遇風
作者：葉茵
朝代：宋

捲地沙塵撲面來，歸舟不進去帆飛。
世間何事無遲速，逆者由來順者機。
遊園
作者：葉茵
朝代：宋

碧琅玕裏幾亭臺，萬朵芙蕖照水開。
可醉可吟尤可卧，主人無暇客長來。
遊西洞庭山
作者：葉茵
朝代：宋

漫遊三十載，屐齒暈蒼苔。
兩地無多里，一生能幾回。
洞深龍未蟄，丹熟竈無灰。
已覺忘身世，松梢有鶴來。
過溪
作者：葉茵
朝代：宋

筍輿軋軋亂山中，籬落桃花潑眼紅。
小駐渡頭呼艇子，一溪淺綠漾晴風。
過舊相府
作者：葉茵
朝代：宋

寂寞相公宅，枯楊枕綠波。
老兵猶自語，貴客舊曾過。
壁暗蛛生網，門空爵可羅。
問他桃與李，何處得春多。
道院
作者：葉茵
朝代：宋

園林慳十畝，天賜老生涯。
雪境吟終夜，春時醉一家。
籬疎簪菊種，石古絡藤花。
莫有同盟者，多煎穀雨茶。
道院
作者：葉茵
朝代：宋

菰蒲衛竹居，適意在江湖。
富貴諸公有，清閒舉世無。
四時盤谷序，一景輞川圖。
何處無芳草，堪嗟楚大夫。
道院偶成
作者：葉茵
朝代：宋

把茅爲屋竹爲城，柏子香銷道氣生。
九十春光花一片，萬千心事雨三更。
連村鼉鼓相高下，斷浦漁燈半滅明。
閉戶和衣尋小榻，夢回猶聽讀書聲。
道院偶成二首·其一
作者：葉茵
朝代：宋

水生遠岸拍蒲芽，春色駸駸染物華。
伎𠐒一詩安老草，眵昏兩眼眩空花。
樓分古柳煙光薄，橋倚青帘日影斜。
此樂未知誰可共，隔籬獨許釣魚家。
道院偶成二首·其二
作者：葉茵
朝代：宋

柳長柔絲草長芽，隨時委化答年華。
呼來便了能酤酒，抱去添丁共看花。
憂世中宵心耿耿，題春半壁字斜斜。
江湖風月今猶昔，能學龜蒙有幾家。
邑宰劭農
作者：葉茵
朝代：宋

雙鳬小駐柳邊洲，豈是花時作勝游。
著意勸民躬耒耜，終朝把酒話田疇。
三年兩下車塵拜，九客同爲野景留。
桃李成陰春欲去，寸心耿耿夕陽舟。
酒邊次徐靈淵韻
作者：葉茵
朝代：宋

柳外綠陰重，綠陰生遠風。
溫凉三月後，醒醉百年中。
桑禿吳蠶熟，林幽蜀鳥空。
不祈朝市夢，高卧太湖東。
酒邊次趙東閣韻
作者：葉茵
朝代：宋

竹褪粉痕新，銷磨九十春。
中年真率性，上古太平人。
有夢詩將聖，無愁酒不神。
靜看紅紫路，翻覆幾回塵。
酒邊次韻
作者：葉茵
朝代：宋

天末星流小似螢，因將時事語家庭。
久晴未厭田多雨，衆醉難教我獨醒。
梅下有人編野史，竹間猶子課羲經。
晚年喜不爲身累，閉戶何求阮眼青。
酷暑
作者：葉茵
朝代：宋

動息汗流珠，無風可滌除。
炎威獄下吏，生意鼎中魚。
席地抔冰水，扃門謝客車。
因思游宦者，曾未憶家居。
野堂即事
作者：葉茵
朝代：宋

纖塵不到芰荷邊，好向闌干繫小船。
得句未工吟競病，有書可讀笑便眠。
老於膠擾寧中聖，暫爾蕭閒即半僊。
人境兩忘天地寂，一聲柳外咽新蟬。
野望
作者：葉茵
朝代：宋

白水沿隄護綠苗，鷄鳴犬卧柳邊橋。
數家雖不成村落，一夢何曾到市朝。
野雲菴
作者：葉茵
朝代：宋

變態分陰晴，悠悠浮太虛。
冥與此心契，時哉道卷舒。
阿育王寺舍利塔
作者：葉茵
朝代：宋

粒粟懸懸左角鐘，幾年鎮壓梵王宮。
要知八萬四千所，元在尋常一念中。
佛現紫金歸勝地，僧誇烏石墜虛空。
毫光起處無人見，明月堂前玉几東。
除夜立春
作者：葉茵
朝代：宋

別歲傳佳話，論文憶舊盟。
黄柑凝臘釀，爆竹带春聲。
節序有終始，兒童爭送迎。
此身强健在，列炬到天明。
陶淵明
作者：葉茵
朝代：宋

喚得歸來是督郵，東籬千古占風流。
白衣未至秋蕭索，曾記公田種秫不。
雜興二首·其一
作者：葉茵
朝代：宋

兀兀北窗下，嘈嘈林間鳴。
聲各奏小大，諒亦隨其形。
倏然氣肅冽，一夕俱沈冥。
試語塵中士，細聽秋蟲聲。
雜興二首·其二
作者：葉茵
朝代：宋

七十云古希，予年三之二。
來景殊無多，那復就枯瘁。
窘步驚畏途，撫心慨時事。
何以怡餘生，一日委一醉。
雨中梅
作者：葉茵
朝代：宋

竛竮竹外枝，啼妝凌曉霰。
東君不主盟，對人作此面。
雪
作者：葉茵
朝代：宋

春意滿庭除，紅塵半點無。
山川同變化，天地一模糊。
石友聳冰骨，松公掀壽鬚。
相望王子宅，不見夜篷孤。
雪磴
作者：葉茵
朝代：宋

不記門前路，門前一尺深。
梅花如有語，參透老逋心。
雲思
作者：葉茵
朝代：宋

交柯靉蒼寒，不礙青霄路。
油然隠者心，一聲孤鶴度。
霅城
作者：葉茵
朝代：宋

愛向其中艤短篷，眼前景物總玲瓏。
神僊窟宅垂楊裏，圖畫溪山落照中。
甚是繁華輸俠少，也須幽勝屬衰翁。
世間風月無如此，賣鶴來謀地一弓。
霉後
作者：葉茵
朝代：宋

半日斷梅雨，兩山生火雲。
窗明書少蠹，壁潤帳多蚊。
無計清時暑，何心解世紛。
追思河朔輩，倚箑對爐熏。
頭陀巖
作者：葉茵
朝代：宋

舊說頭陀坐石巔，披肩壞衲不知年。
空巖聖得頭陀號，啼鳥枯松也解禪。
題村居·其二
作者：葉茵
朝代：宋

數舍茅茨簇水涯，傍簷一樹早梅花。
年豐便覺村居好，竹裏新添賣酒家。
題水竹弟壽山覺菴
作者：葉茵
朝代：宋

照鄰營墓牧之銘，一理融明古亦今。
政爲後先同此覺，不將生死動其心。
天教棠棣分春色，地接松楸合晝陰。
自謂老身强健在，時時來和壽藏吟。
題順適堂
作者：葉茵
朝代：宋

甫里相望江盡頭，得鄰而隠了浮休。
落花流水元無礙，野鶴孤雲儘自由。
順裏委心彭澤賦，適時乘興剡溪舟。
區區世上分蠻觸，對客忘言茗一甌。
風雨
作者：葉茵
朝代：宋

昨夜東風急，疎窗薦雨入。
溪南梅正花，狼藉隨塵沙。
皓皓多易汙，不得全春華。
春華能有幾，紛紛入桃李。
時哉小興衰，人生猶物理。
明發簷沈聲，鳥雀喧新晴。
老農脫襏襫，一犁原上耕。
餞友歸侍
作者：葉茵
朝代：宋

閩江閩山相對青，照人肝膽寒如冰。
路旁脩松夾古桂，風鼓吟髭月隨袂。
君有萊衣我獨無，此樂不能與之俱。
老夫耄矣君年少，喜見功名將遠到。
歸歟歸歟盍歸歟，長途玉汝千金軀。
來秋來作廣寒客，相携醉舞紅塵陌。
餞族姪入幕
作者：葉茵
朝代：宋

衝寒謁子陵，好挹釣臺清。
若遇多梅處，須寬半日程。
少年先器識，實地作功名。
太守賢明甚，當如事父兄。
香匳體五首·其一
作者：葉茵
朝代：宋

相思獨向小窗明，試翦春衣趁晚晴。
還覺此情絲樣小，欲裁不斷柰何情。
香匳體五首·其三
作者：葉茵
朝代：宋

千里相思兩寂寥，東陽應減舊時腰。
書中喜有歸來字，携傍紅窗把筆描。
香匳體五首·其二
作者：葉茵
朝代：宋

雌蝶雄蜂綴杏枝，此時此意妾心知。
等閒繡在香囊上，寄與東風贈所思。
香匳體五首·其五
作者：葉茵
朝代：宋

倚樓目斷暮江邊，約定歸期夜不眠。
香篆有煙燈有暈，笑移鍼線向牀前。
香匳體五首·其四
作者：葉茵
朝代：宋

綠楊紅杏閙牆頭，畫出眉山却带秋。
一行珠簾休捲上，怕春知道有人愁。
鱸膾
作者：葉茵
朝代：宋

圉圉洞庭陰，西風苦不情。
墮罾雲葉亂，落刃雪花明。
列俎移桃菊，香齏搗桂橙。
四腮傳雅詠，巨口竊嘉名。
誤上僊翁釣，羞陪虜使觥。
甘腴殊机肉，鮮脆厭侯鯖。
銀鯽將同調，絲蓴久共盟。
祗緣鄉味重，自覺宦情輕。
風度偏宜酒，頭顱尚可羹。
謫僊空汗漫，何處膾長鯨。
鱸鄉道院
作者：葉茵
朝代：宋

步兵舊游地，野人今結廬。
千載同一調，志隠不志魚。
鱸鄉道院
作者：葉茵
朝代：宋

田可耕兮圃可蔬，幾年夢不到亨衢。
山林受用琴書鶴，天地交遊風月吾。
事變無涯人老矣，死生有命汝知乎。
客來時復一杯酒，畫作鱸鄉醉隠圖。
鶴隴
作者：葉茵
朝代：宋

一隴以鶴名，疑是終南徑。
山靈無獻嘲，出處由來定。
寶乘寺
作者：葉衡
朝代：宋

巍巍畫棟插晴空，時有芳馨四面通。
好爲高禪參鼻觀，未應公子闘薰籠。
簾前一炷沉檀暈，窗外數番蘭蕙風。
信道杜陵佳句在，心清渾賦此堂中。
崑山呂正之三男子連中神童科蓋奇事也次嚴別駕韻
作者：葉衡
朝代：宋

三秀標姿穎不凡，姓名聯列紫微間。
已知鳳穴梧棲穩，誰謂鵬程雲路艱。
孔釋當年親抱送，由莊逸駕定追攀。
發揮更有文章伯，高壓淮南大小山。
詩一首
作者：葉衡
朝代：宋

東家屋被西家蓋，仔細思量無利害。
他時折屋別陳詞，如今且以壁爲界。
鹿田寺集杜五言
作者：葉衡
朝代：宋

水花分塹弱，山木抱雲稠。
更宿招提境，還同惠遠遊。
奉贈德新知府并呈明德通守時中判府良心長司善卿知事
作者：葉見泰
朝代：宋

朝發瑞溪縣，夕憩蒼梧城。
蒼梧有賢牧，寮宷悉時英。
宴我南薰樓，宿我嘉魚亭。
珍肴既重列，美醖仍細傾。
莫夜繼秉燭，優巫陳楚聲。
酒闌吐肝膽，驩焉若平生。
黽勉服王事，行邁有期程。
贈言無誇解，因之寄深情。
苔錢
作者：葉豈潜
朝代：宋

青錢點點浮鵝眼，綠毯鱗鱗織翠毛。
聚散因風翻覆手，池塘猶喜沒驚濤。
蟬
作者：葉豈潜
朝代：宋

柳邊曉立看蟲蛻，化作風餐露宿身。
林靜晝長吟不絕，騷騷清苦似詩人。
鱖魚
作者：葉豈潜
朝代：宋

漁翁今度笭箵富，正是桃花水膩時。
網得文鱗如墨錦，貫來楊柳是金絲。
水調歌頭
作者：葉路鈐
朝代：宋

天啟黃旗運，復見漢黃香。名高黃榜，飛黃騰踏入鴛行。文彩蘇黃而上，政事龔黃而右，黃紙選循良。黃見眉間色，卿月照黃堂。調黃鍾，舞黃鶴，醉鵝黃。黃雲催熟，黃童老叟慶金穰。閒展黃庭一卷，自愛黃花晚節，黃閣日偏長。印佩黃金斗，黃髮半蒼蒼。
賀新涼·賀新郎
作者：葉路鈐
朝代：宋

傴指循良吏。祗吳公、傳不書名，一人而已。彷佛三生來展驥。就種棠陰千里。又還是、治平為最。繡線漸添紅日影，恰攙前、七日冬書至。吾道長，佛出世。公清但酌螺川水。屏星躔次吳頭，極星先比。節誼家聲香國史。中有千秋生意。宜袞袞、公侯昌熾。充育登庸元有樣，況甬東、一脈山東氣。珠峰畔，又呈瑞。
白鷺亭次羅公愚韻
作者：葉輝
朝代：宋

白鷺洲邊敞此亭，淮山江水瞰蘆汀。
鷺飛點點星顔色，那似公山鶴有靈。
秦淮次北谷羅疊韻
作者：葉輝
朝代：宋

人言王氣在鄣州，嬴政因來鑿此流。
地脈何曾真斷得，幾多天子御宸樓。
詠清凉寺竹
作者：葉輝
朝代：宋

茂林修竹綠侵雲，清到心君賴有君。
李主當年飽凉後，民間苦熱幾曾聞。
駐馬坡
作者：葉輝
朝代：宋

將軍氣勢溢江河，躍馬曾來駐此坡。
坡下石頭城最險，屯兵正自不消多。
毛希元隠居廬山卧龍瀑
作者：葉述
朝代：宋

毛子駡吳曦，蜀山渺孤憤。
五老急扣聘，延留如大賓。
龍分自眠地，蕙帳饒珠蠙。
巖花開恨晚，谷鳥鳴先春。
弔古一沉思，千載多逸民。
登高一長望，萬里皆積雲。
子勇書印曆，憂憤著彌綸。
曷不草露布，從容靜風塵。
低頭汲澗曲，煮豆萁爲薪。
沮溺士之耻，昔賢終賤貧。
書事
作者：葉采
朝代：宋
体裁：七言绝句

雙雙瓦雀行書案，點點楊花入硯池。
閒坐小窗讀周易，不知春去幾多時。
摸魚兒
作者：葉閶
朝代：宋

倚薰風、畫闌亭午。採蓮柔櫓如語。紅裙濺水鴛鴦溼，幾度雲朝雨暮。遊冶處。是好是、小橋芳樹尋幽趣。繡簾低護。任涼入霜紈，月侵冰簟，長夏等閒度。都如夢，悵望遊仙舊侶。遺蹤今在何許。愁予渺渺瀟湘浦。檻竹空敲朱戶。黯無緒。念多情文園，曾草長門賦。酒酣自舞。笑滿袖緇塵，數莖霜鬢，羞殺照溪鷺。
烟雨樓
作者：葉隆禮
朝代：宋

傍家亭館占湖東，寂寞爲鄰祗陸公。
竹樹一堤如有礙，乾坤萬象自無窮。
棹歌遠入秋波綠，塔影中分晚照紅。
尊酒待遊烟雨景，畫圖著我笠蓑翁。
次韻王帥彥昭破賊
作者：葉集之
朝代：宋

將略兵機斷若神，濟時須仗老成人。
指揮自事囊中智，謀議誰參幕府官。
已喜雄威存楚越，更有餘策取綏銀。
明年此去登黄閣，要使恩霑萬國春。
送李道甫辟大名名司錄·其一
作者：葉集之
朝代：宋

桓桓忠愍公，決策動天意。
際會武烈王，乘橋親總轡。
登城建黄屋，戎狄先奪氣。
三軍白光彩，壯士思敵愾。
明星欻墜地，百萬可俱殪。
天王體不殺，指日明大義。
到今犬羊心，之死靡攜貳。
送李道甫辟大名名司錄·其二
作者：葉集之
朝代：宋

李侯江南英，身老自藏器。
讀書盡百紙，落筆必千字。
況兼熊豹姿，特負縱橫志。
凄其望高躅，異世猶一致。
大名國北門，自昔雄元帥。
名賢慎柬拔，薦引必同類。
操持紀綱地，實藉循良吏。
要成百鍊剛，小大須歷試。
送水雲歸吳
作者：葉靜慧
朝代：宋

塞上砧聲響似雷，憐君騎馬望南回。
今宵且向穹廬醉，後夜相思無此杯。
和洪容齋鎖院作
作者：葉黯
朝代：宋

文章萬言抵杯水，世上虛名徒爾耳。
我常自笑一生癡，那更將癡笑羣子。
大屋沈沈餘百年，到今所閲知幾士。
看渠得失自偶然，其間悲喜從何起。
君聞我言亦大笑，爲說萬事總如此。
□□□□□□□，□□□□□□□。
急須了却公家事，門外不知春有幾。
□□□□□□□，□□□□□□□。
□□□□□□□，飛雨時聞打窗紙。
他年萬一復相從，未必從容今日似。
送容齋自福倅滿歸·其一
作者：葉黯
朝代：宋

一門伯仲知誰似，四海文章正數君。
何事與予如舊識，由來于世兩相聞。
閑官各喜光陰賸，勝地空多物色分。
忽復翩然從此去，便應變化上青雲。
送容齋自福倅滿歸·其二
作者：葉黯
朝代：宋

此地相從驚歲晚，登臨況是客歸時。
却將襟抱向誰可，正爾艱難唯子知。
情到中年工作惡，別于生世易爲悲。
梅花盡醉清江上，黯澹西風凍雨垂。
喜子胜仲登第
作者：葛书思
朝代：宋

广场笔阵数千人，喜汝穿杨箭镞亲。庆绪绵长时幸会，文科兴复事还新。昔年继榜熙宁岁，今偶同科绍圣春。从此莫教书种断，孙曾应复值昌辰。
喜子胜仲登第
作者：葛书思
朝代：宋

广场笔阵数千人，喜汝穿杨箭镞亲。
庆绪绵长时幸会，文科兴復事还新。
昔年继榜熙宁岁，今偶同科绍圣春。
从此莫教书种断，孙曾应復值昌辰。
宿广福寺
作者：葛书思
朝代：宋
体裁：古风

我非山中人，暂借山中宿。灵风散微阴，片月出乔木。蕙帐栖夕香，古井汲寒渌。名缁多夙契，延坐同茗粥。况与静者俱，缮性久已熟。清词丽陶谢，玄谈干身毒。所愧形迹拘，无由寄高躅。钟声殷江岛，露气霭林麓。良遇惬素怀，徘徊至天旭。
宿悟空院
作者：葛书思
朝代：宋

高枕僧房夜漏深，经窗俄见月华侵。
抗尘走俗成何事，问道参禅徒在心。
智镜直须真裏照，机锋莫向句中寻。
悟空不见悟空者，漫对寒灯拥鼻吟。
宿悟空院
作者：葛书思
朝代：宋

高枕僧房夜漏深，经窗俄见月华侵。抗尘走俗成何事，问道参禅徒在心。智镜直须真里照，机锋莫向句中寻。悟空不见悟空者，漫对寒灯拥鼻吟。
句
作者：葛公綽
朝代：宋

爲是山堂似草堂。
句
作者：葛公绰
朝代：宋

为是山堂似草堂。
丈亭馆
作者：葛天民
朝代：宋
体裁：七言绝句

青山历历映江流，半是明州半越州。亭下寒潮亭上客，不知来往几时休。
上巳呈严叟
作者：葛天民
朝代：宋

时俗常谈已断霜，雨寒翻着絮衣裳。
花枝照眼堂堂去，茗椀关心故故香。
杨柳稍传鶑割据，茅茨敢望燕商量。
旧游莫诵兰亭语，自觉中年易感伤。
上巳呈严叟
作者：葛天民
朝代：宋

时俗常谈已断霜，雨寒翻著絮衣裳。花枝照眼堂堂去，茗椀关心故故香。杨柳稍传莺割据，茅茨敢望燕商量。旧游莫诵兰亭语，自觉中年易感伤。
上巳呈严叟
作者：葛天民
朝代：宋
体裁：七言律诗

时俗常谈已断霜，雨寒翻著絮衣裳。花枝照眼堂堂去，茗碗关心故故香。杨柳稍传莺割据，茅茨敢望燕商量。旧游莫诵兰亭语，自觉中年易感伤。
上巳呈嚴叟
作者：葛天民
朝代：宋

時俗常談已斷霜，雨寒翻著絮衣裳。
花枝照眼堂堂去，茗椀關心故故香。
楊柳稍傳鶑割據，茅茨敢望燕商量。
舊遊莫誦蘭亭語，自覺中年易感傷。
仲春初二絕·其一
作者：葛天民
朝代：宋

落梅如雪雨如麻，最怕春寒是杏花。
病後不能涓滴飲，可憐芳信到貧家。
仲春初二絕·其二
作者：葛天民
朝代：宋

初交二月草蒙茸，鄰里紛紛去折蓬。
柳下閉門非懶出，苦無筋力趁兒童。
仲春初二绝
作者：葛天民
朝代：宋

落梅如雪雨如麻，最怕春寒是杏花。病后不能涓滴饮，可怜芳信到贫家。初交二月草蒙茸，邻里纷纷去折蓬。柳下闭门非懒出，苦无筋力趁儿童。
仲春初二绝·其一
作者：葛天民
朝代：宋
体裁：七言绝句

落梅如雪雨如麻，最怕春寒是杏花。病后不能涓滴饮，可怜芳信到贫家。
仲春初二绝·其二
作者：葛天民
朝代：宋
体裁：七言绝句

初交二月草蒙茸，邻里纷纷去折蓬。柳下闭门非懒出，苦无筋力趁儿童。
偶成
作者：葛天民
朝代：宋

始参龙象种，终现马牛身。再整冲冠髻，难忘漉酒巾。散花天上女，拨草道中人。寄语林和靖，非翁不卜邻。
偶成
作者：葛天民
朝代：宋

始参龙象种，终现马牛身。
再整衝冠髻，难忘漉酒巾。
散花天上女，拨草道中人。
寄语林和靖，非翁不卜邻。
偶成
作者：葛天民
朝代：宋

始參龍象種，終現馬牛身。
再整衝冠髻，難忘漉酒巾。
散花天上女，撥草道中人。
寄語林和靖，非翁不卜鄰。
偶題
作者：葛天民
朝代：宋

綠樹何稠疊，清風稍羨餘。
枕縈雲片片，簾透雨疎疎。
脩筧通泉壑，殘碑出野鉏。
丘陵知幾變，耕稼雜陶漁。
偶题
作者：葛天民
朝代：宋

绿树何稠迭，清风稍羡余。
枕萦云片片，帘透雨疎疎。
修笕通泉壑，残碑出野鉏。
丘陵知几变，耕稼杂陶渔。
元夕
作者：葛天民
朝代：宋
体裁：七言绝句

元宵有月便无愁，已是新年第一筹。说与素娥从此去，只须依样做中秋。
元夕
作者：葛天民
朝代：宋

元宵有月便無愁，已是新年第一籌。
說與素娥從此去，只須依樣做中秋。
元夕
作者：葛天民
朝代：宋
体裁：七言律诗

天街夜鼓彻云霄，一望星河影动摇。佳节无如元夕盛，老怀不似少年豪。红尘巷陌青丝鞚，明月楼台紫玉箫。谁料南坡招野叟，诗肩相对两峰高。
元夕
作者：葛天民
朝代：宋

天街夜鼓徹雲霄，一望星河影動摇。
佳節無如元夕盛，老懷不似少年豪。
紅塵巷陌青絲鞚，明月樓臺紫玉簫。
誰料南坡招野叟，詩肩相對兩峰高。
元夕西陵桥观月
作者：葛天民
朝代：宋
体裁：七言绝句

年头半月雪漫漫，养就姮娥玉一团。老子今宵奇绝处，西陵桥上独凭栏。
元夕西陵橋觀月
作者：葛天民
朝代：宋

年頭半月雪漫漫，養就姮娥玉一團。
老子今宵奇絕處，西陵橋上獨凭欄。
六月一日同姜白石泛湖
作者：葛天民
朝代：宋

六月西湖带雨山，小舟終日傍鷗閑。
風煙如許關情甚，賓主相推下語難。
幾點送君歸大雅，一凉今夜滿長安。
江湖遠思知多少，歸去風前各倚欄。
六月一日同姜白石泛湖
作者：葛天民
朝代：宋
体裁：七言律诗

六月西湖带雨山，小舟终日傍鸥闲。风烟如许关情甚，宾主相推下语难。几点送君归大雅，一凉今夜满长安。江湖远思知多少，归去风前各倚栏。
即事
作者：葛天民
朝代：宋
体裁：五言律诗

春涨侵高岸，春云裹乱山。倒迁杨柳活，斜倚桔槔闲。世味老方淡，花时晴最悭。东风嗔懒动，故故撼柴关。
即事
作者：葛天民
朝代：宋

春漲侵高岸，春雲裹亂山。
倒遷楊柳活，斜倚桔槔閑。
世味老方淡，花時晴最慳。
東風嗔懶動，故故撼柴關。
即事
作者：葛天民
朝代：宋

暮年居柳下，終日閉柴門。
壁爲題詩暗，池因洗硯渾。
閑知真冨貴，醉到古乾坤。
回首長安道，無言只斷魂。
即事
作者：葛天民
朝代：宋

暮年居柳下，终日闭柴门。
壁为题诗暗，池因洗砚浑。
闲知真冨贵，醉到古干坤。
回首长安道，无言只断魂。
即事
作者：葛天民
朝代：宋

暮年居柳下，终日闭柴门。壁为题诗暗，池因洗砚浑。闲知真富贵，醉到古乾坤。回首长安道，无言只断魂。
即事用天竺韵
作者：葛天民
朝代：宋
体裁：七言绝句

寒食少逢天气佳，十朝九日雨如麻。新巢唯有燕生子，小巷已无人卖花。
即事用天竺韵
作者：葛天民
朝代：宋

寒食少逢天氣佳，十朝九日雨如麻。
新巢唯有燕生子，小巷已無人賣花。
和子舒冷泉夜坐
作者：葛天民
朝代：宋

亭空山尽入，人静夜初分。乔木阴遮月，清泉影浸云。不题波上叶，只采涧中芹。涧水令人忆，何当入郡闻。
和子舒冷泉夜坐
作者：葛天民
朝代：宋

亭空山尽入，人静夜初分。
乔木阴遮月，清泉影浸云。
不题波上叶，只采磵中芹。
涧水令人忆，何当入郡闻。
和子舒冷泉夜坐
作者：葛天民
朝代：宋

亭空山盡入，人靜夜初分。
喬木陰遮月，清泉影浸雲。
不題波上葉，只採磵中芹。
澗水令人憶，何當入郡聞。
嘗北梨
作者：葛天民
朝代：宋

每到年頭感物華，新嘗梨到野人家。
甘酸尚带中原味，腸斷春風不見花。
嘗青梅
作者：葛天民
朝代：宋

疎影橫斜處，匆匆入夏看。
綠陰遮得暗，青子結來酸。
因病全疎酒，如癡猶凭欄。
楊花無藉在，風急正漫漫。
夏日
作者：葛天民
朝代：宋
体裁：五言律诗

晓荷承坠露，晚岫障斜阳。树下地常荫，水边风最凉。蝉移惊鹊近，鹭起得鱼忙。独坐观群动，闲消夏日长。
夏日
作者：葛天民
朝代：宋

曉荷承墜露，晚岫障斜陽。
樹下地常蔭，水邊風最凉。
蟬移驚鵲近，鷺起得魚忙。
獨坐觀群動，閑消夏日長。
夏日池上
作者：葛天民
朝代：宋

微波漾漾雨濛濛，岸脚烟莎間水葓。
照影已無雙鬢綠，關心猶有一絲風。
鴛鴦對浴紅衣撲，菡萏相親翠蓋籠。
醉舞夢吟皆勝處，箇中非異亦非同。
夏日池上
作者：葛天民
朝代：宋

微波漾漾雨濛濛，岸脚烟莎间水荭。照影已无双鬓绿，关心犹有一丝风。鸳鸯对浴红衣扑，菡萏相亲翠盖笼。醉舞梦吟皆胜处，个中非异亦非同。
夏日池上
作者：葛天民
朝代：宋

微波漾漾雨蒙蒙，岸脚烟莎间水葓。
照影已无双鬓绿，关心犹有一丝风。
鸳鸯对浴红衣扑，菡萏相亲翠盖笼。
醉舞梦吟皆胜处，箇中非异亦非同。
孤山后写望
作者：葛天民
朝代：宋

凭高每叹昔人非，空有群峰碍落晖。大雅风流谁举似，长安秋草又衰微。寒花负约开犹懒，幽鸟忘机趁不飞。来往半生堪记处，西村灯火夜船归。
孤山后写望
作者：葛天民
朝代：宋

凭高每嘆昔人非，空有群峰碍落晖。
大雅风流谁举似，长安秋草又衰微。
寒花负约开犹懒，幽鸟忘机趁不飞。
来往半生堪记处，西村灯火夜船归。
孤山后舟中写望
作者：葛天民
朝代：宋

水接遥空分外宽，孤山月出静中看。疑从弱水移圆峤，似共姮娥住广寒。秋雨秋风初过后，荷花荷叶半凋残。西村数点归鸦湿，老子新题墨未乾。
孤山后舟中写望
作者：葛天民
朝代：宋

水接遥空分外宽，孤山月出静中看。
疑从弱水移圆峤，似共姮娥住广寒。
秋雨秋风初过后，荷花荷叶半凋残。
西村数点归鸦湿，老子新题墨未干。
孤山後寫望
作者：葛天民
朝代：宋

凭高每嘆昔人非，空有群峰礙落暉。
大雅風流誰舉似，長安秋草又衰微。
寒花負約開猶懶，幽鳥忘機趁不飛。
來往半生堪記處，西村燈火夜船歸。
孤山後舟中寫望
作者：葛天民
朝代：宋

水接遥空分外寬，孤山月出靜中看。
疑從弱水移圓嶠，似共姮娥住廣寒。
秋雨秋風初過後，荷花荷葉半凋殘。
西村數點歸鴉濕，老子新題墨未乾。
宿裴庵
作者：葛天民
朝代：宋
体裁：五言律诗

一径松杉迥，成阴见日稀。山晴僧尽出，风暖燕交飞。结子花抛树，拦人犬护扉。闲看山月上，清坐更添衣。
宿裴庵
作者：葛天民
朝代：宋

一徑松杉迥，成陰見日稀。
山晴僧盡出，風暖燕交飛。
結子花拋樹，攔人犬護扉。
閑看山月上，清坐更添衣。
寄杨诚斋
作者：葛天民
朝代：宋

参禅学诗无两法，死蛇解弄活鱍鱍。气正心空眼自高，吹毛不动全生杀。生机熟语却不俳，近代独有杨诚斋。才名万古付公论，风月四时输好怀。知公别具顶门窍，参得彻兮吟得到。赵州禅在口皮边，渊明诗写胸中妙。用则致君尧舜前，舍时便灌庐陵园。六十四卦只两画，三百五篇惟一言。我与诚斋略相识，亦不知他好官职。但知拚得忍饥七十年，脊梁如铁心如石。不曾屈膝不皱眉，不把文章做出诗。玉川后身却不怪，乐天再世尤能奇。隔千里兮共明月，何似寒灰相对拨。公亦何须要我知，我只欠公头上发。
寄杨诚斋
作者：葛天民
朝代：宋

参禅学诗无两法，死蛇解弄活鱍鱍。
气正心空眼自高，吹毛不动全生杀。
生机熟语却不俳，近代独有杨诚斋。
才名万古付公论，风月四时输好怀。
知公别具顶门窍，参得彻兮吟得到。
赵州禅在口皮边，渊明诗写胸中妙。
用则致君尧舜前，舍时便灌庐陵园。
六十四卦只两画，三百五篇惟一言。
我与诚斋略相识，亦不知他好官职。
但知拚得忍饥七十年，脊梁如铁心如石。
不曾屈膝不皱眉，不把文章做出诗。
玉川后身却不怪，乐天再世尤能奇。
隔千里兮共明月，何似寒灰相对拨。
公亦何须要我知，我只欠公头上髮。
寄楊誠齋
作者：葛天民
朝代：宋

參禪學詩無兩法，死蛇解弄活鱍鱍。
氣正心空眼自高，吹毛不動全生殺。
生機熟語却不俳，近代獨有楊誠齋。
才名萬古付公論，風月四時輸好懷。
知公別具頂門竅，參得徹兮吟得到。
趙州禪在口皮邊，淵明詩寫胸中妙。
用則致君堯舜前，舍時便灌廬陵園。
六十四卦只兩畫，三百五篇惟一言。
我與誠齋略相識，亦不知他好官職。
但知拚得忍饑七十年，脊梁如鐵心如石。
不曾屈膝不皺眉，不把文章做出詩。
玉川後身却不怪，樂天再世尤能奇。
隔千里兮共明月，何似寒灰相對撥。
公亦何須要我知，我只欠公頭上髮。
寄輔漢卿
作者：葛天民
朝代：宋

憶殺平生輔漢卿，武夷山裏話寒更。
不知新歲還家未，白髮衝冠有幾莖。
寄辅汉卿
作者：葛天民
朝代：宋

忆杀平生辅汉卿，武夷山裏话寒更。
不知新岁还家未，白髮衝冠有几茎。
寄辅汉卿
作者：葛天民
朝代：宋

忆杀平生辅汉卿，武夷山里话寒更。不知新岁还家未，白发冲冠有几茎。
小亭
作者：葛天民
朝代：宋

小亭終日對幽叢，兀坐無言似定中。
蒼蘚靜連湘竹紫，綠陰深映蜀葵紅。
貓來戲捉穿花蝶，雀下偷銜卷葉蟲。
斜照尚多高柳少，明年更欲種梧桐。
小亭
作者：葛天民
朝代：宋
体裁：七言律诗

小亭终日对幽丛，兀坐无言似定中。苍藓静连湘竹紫，绿阴深映蜀葵红。猫来戏捉穿花蝶，雀下偷衔卷叶虫。斜照尚多高柳少，明年更欲种梧桐。
小峰行乐却望北山
作者：葛天民
朝代：宋

霜高群木落，湖上数峰秋。野笛归牛径，烟蓑宿鹭洲。望中多隐约，佳处小迟留。百岁无虚日，能堪几度游。
小峰行乐却望北山
作者：葛天民
朝代：宋

霜高群木落，湖上数峰秋。
野笛归牛径，烟蓑宿鹭洲。
望中多隠约，佳处小迟留。
百岁无虚日，能堪几度游。
小峰行樂却望北山
作者：葛天民
朝代：宋

霜高群木落，湖上數峰秋。
野笛歸牛徑，烟蓑宿鷺洲。
望中多隠約，佳處小遲留。
百歲無虛日，能堪幾度游。
小舟
作者：葛天民
朝代：宋

万顷波中独钓身，短仓低屋旧丝纶。
自怜清夜歌明月，谁共沧洲采白苹。
小舟
作者：葛天民
朝代：宋

万顷波中独钓身，短仓低屋旧丝纶。自怜清夜歌明月，谁共沧洲采白蘋。
小舟
作者：葛天民
朝代：宋

萬頃波中獨釣身，短倉低屋舊絲綸。
自憐清夜歌明月，誰共滄洲采白蘋。
小隠自題
作者：葛天民
朝代：宋

水拍荒籬外，山攢落照邊。
鴉鴉乘犢去，鴨鴨伴鷗眠。
思淡秋雲薄，情高隴月圓。
武陵知避世，初不爲求仙。
小隠自题
作者：葛天民
朝代：宋
体裁：五言律诗

水拍荒篱外，山攒落照边。鸦鸦乘犊去，鸭鸭伴鸥眠。思淡秋云薄，情高陇月圆。武陵知避世，初不为求仙。
尝北梨
作者：葛天民
朝代：宋
体裁：七言绝句

每到年头感物华，新尝梨到野人家。甘酸尚带中原味，肠断春风不见花。
尝青梅
作者：葛天民
朝代：宋

疎影横斜处，匆匆入夏看。
绿阴遮得暗，青子结来酸。
因病全疎酒，如痴犹凭栏。
杨花无藉在，风急正漫漫。
尝青梅
作者：葛天民
朝代：宋

疏影横斜处，匆匆入夏看。绿阴遮得暗，青子结来酸。因病全疏酒，如痴犹凭栏。杨花无藉在，风急正漫漫。
山中題古墓
作者：葛天民
朝代：宋

冢荒無樹亦無碑，土面磚痕似灼龜。
壞道尚存翁仲守，傳家知是子孫誰。
又成東海終難料，欲錮南山最可悲。
要寄此情浮世去，臨流說與落花知。
山中题古墓
作者：葛天民
朝代：宋
体裁：七言律诗

冢荒无树亦无碑，土面砖痕似灼龟。坏道尚存翁仲守，传家知是子孙谁。又成东海终难料，欲锢南山最可悲。要寄此情浮世去，临流说与落花知。
平居遣兴
作者：葛天民
朝代：宋
体裁：七言律诗

隔篱人语自喧嘲，紧闭苔扉不许敲。谈麈带尘悬屋角，牵牛承露上林梢。投闲得计心常足，拟古成编手自抄。风雨欲来偏感处，蚁先移穴鹊移巢。
平居遣興
作者：葛天民
朝代：宋

隔籬人語自喧嘲，緊閉苔扉不許敲。
談麈带塵懸屋角，牽牛承露上林梢。
投閑得計心常足，擬古成編手自抄。
風雨欲來偏感處，蟻先移穴鵲移巢。
幽居
作者：葛天民
朝代：宋

远怀日与静相宜，山色窥帘涧撼扉。
野草自花聊献笑，重云不雨谩垂衣。
人间事业难争长，睡裏工夫独造微。
却怪蒙庄犹寐语，梦为胡蝶未忘机。
幽居
作者：葛天民
朝代：宋

远怀日与静相宜，山色窥帘涧撼扉。野草自花聊献笑，重云不雨谩垂衣。人间事业难争长，睡里工夫独造微。却怪蒙庄犹寐语，梦为胡蝶未忘机。
幽居
作者：葛天民
朝代：宋

遠懷日與靜相宜，山色窺簾澗撼扉。
野草自花聊獻笑，重雲不雨謾垂衣。
人間事業難爭長，睡裏工夫獨造微。
却怪蒙莊猶寐語，夢爲胡蝶未忘機。
开井
作者：葛天民
朝代：宋
体裁：五言律诗

小圃新穿土，中藏一丈空。山腰泉脉透，井口树阴蒙。浇药先资用，煎茶已见功。甘凉羞自荐，汲许四邻同。
怀天竺涧梅
作者：葛天民
朝代：宋

根在岩边结，枝从水际横。此花殊近道，凡木欠修行。密雪笼幽片，疏篁倚瘦茎。那时香不浅，忆我话无生。
怀天竺磵梅
作者：葛天民
朝代：宋

根在岩边结，枝从水际横。
此花殊近道，凡木欠修行。
密雪笼幽片，疎篁倚瘦茎。
那时香不浅，忆我话无生。
懷天竺磵梅
作者：葛天民
朝代：宋

根在巖邊結，枝從水際橫。
此花殊近道，凡木欠修行。
密雪籠幽片，疎篁倚瘦莖。
那時香不淺，憶我話無生。
戊辰夏五过抱朴岩
作者：葛天民
朝代：宋

北窗隐隐透南薰，老子全身是此君。冷入鱼腮池面雨，静连禽语树头云。苔因觅句行来破，石为观空坐得温。时事自多无耳听，长安虽近不曾闻。
戊辰夏五过抱朴岩
作者：葛天民
朝代：宋

北窗隠隠透南熏，老子全身是此君。
冷入鱼腮池面雨，静连禽语树头云。
苔因觅句行来破，石为观空坐得温。
时事自多无耳听，长安虽近不曾闻。
戊辰夏五過抱朴岩
作者：葛天民
朝代：宋

北窗隠隠透南薰，老子全身是此君。
冷入魚腮池面雨，靜連禽語樹頭雲。
苔因覓句行來破，石爲觀空坐得溫。
時事自多無耳聽，長安雖近不曾聞。
收白匾豆因得二首
作者：葛天民
朝代：宋

齿发中年态，丘园素隐主。
因栽白匾豆，欲当紫团参。
筐筥收繁荚，窗扉失茂阴。
萧萧檐外竹，抱蔓替予吟。
收白匾豆因得二首
作者：葛天民
朝代：宋

齿发中年态，丘园素隐心。因栽白匾豆，欲当紫团参。筐筥收繁荚，窗扉失茂阴。萧萧檐外竹，抱蔓替予吟。古香无伴侣，一榻共云分。涧水塘头过，樵歌枕上闻。余生聊自适，此意与谁论。落叶如相委，时敲月下门。
收白匾豆因得二首·其一
作者：葛天民
朝代：宋

齒髮中年態，丘園素隠心。
因栽白匾豆，欲當紫團參。
筐筥收繁莢，窗扉失茂陰。
蕭蕭簷外竹，抱蔓替予吟。
收白匾豆因得二首·其一
作者：葛天民
朝代：宋

齿发中年态，丘园素隐心。因栽白匾豆，欲当紫团参。筐筥收繁荚，窗扉失茂阴。萧萧檐外竹，抱蔓替予吟。
收白匾豆因得二首·其一
作者：葛天民
朝代：宋

齿髮中年态，丘园素隠心。
因栽白匾豆，欲当紫团参。
筐筥收繁荚，窗扉失茂阴。
萧萧檐外竹，抱蔓替予吟。
收白匾豆因得二首·其二
作者：葛天民
朝代：宋

古香无伴侣，一榻共云分。涧水塘头过，樵歌枕上闻。余生聊自适，此意与谁论。落叶如相委，时敲月下门。
收白匾豆因得二首·其二
作者：葛天民
朝代：宋

古香无伴侣，一榻共云分。
磵水塘头过，樵歌枕上闻。
余生聊自适，此意与谁论。
落叶如相委，时敲月下门。
收白匾豆因得二首·其二
作者：葛天民
朝代：宋

古香無伴侶，一榻共雲分。
磵水塘頭過，樵歌枕上聞。
余生聊自適，此意與誰論。
落葉如相委，時敲月下門。
春怀
作者：葛天民
朝代：宋

向晚一鸠鸣，道人春睡足。
无处写幽怀，巡檐数修竹。
春怀
作者：葛天民
朝代：宋

向晚一鸠鸣，道人春睡足。无处写幽怀，巡檐数脩竹。
春懷
作者：葛天民
朝代：宋

向晚一鳩鳴，道人春睡足。
無處寫幽懷，巡簷數脩竹。
望越怀亲
作者：葛天民
朝代：宋

高帝陵边我故庐，白云惨淡带苍梧。
归心政与江流动，更着青山隔岸呼。
望越怀亲
作者：葛天民
朝代：宋

高帝陵边我故庐，白云惨淡带苍梧。归心政与江流动，更著青山隔岸呼。
望越懷親
作者：葛天民
朝代：宋

高帝陵邊我故廬，白雲慘淡带蒼梧。
歸心政與江流動，更著青山隔岸呼。
杂诗
作者：葛天民
朝代：宋

下竺山前打一遭，丁宁门子看溪桥。恐惊绕涧梅花落，莫遣行人语笑高。
杂诗
作者：葛天民
朝代：宋

下竺山前打一遭，丁宁门子看溪桥。
恐惊绕磵梅花落，莫遣行人语笑高。
杏花
作者：葛天民
朝代：宋

陌上春泥苦未乾，絳唇漸吐不禁寒。
海棠尚晚教誰伴，山帽衝風每自看。
聲好最憐清曉賣，味甘長記綠陰團。
年年過雨臙脂落，時序關心有幾般。
杏花
作者：葛天民
朝代：宋

陌上春泥苦未乾，绛唇渐吐不禁寒。海棠尚晚教谁伴，山帽冲风每自看。声好最怜清晓卖，味甘长记绿阴团。年年过雨胭脂落，时序关心有几般。
杏花
作者：葛天民
朝代：宋

陌上春泥苦未干，绛唇渐吐不禁寒。
海棠尚晚教谁伴，山帽衝风每自看。
声好最怜清晓卖，味甘长记绿阴团。
年年过雨臙脂落，时序关心有几般。
林間石
作者：葛天民
朝代：宋

摩挲只作釣磯看，相伴秦翁且住山。
霜洗舊稜人共瘦，蘚侵孤韵鶴同閑。
因思樵牧分爭處，已過唐虞揖遜間。
風月滿林時憇寂，三生幽事夢中還。
林间石
作者：葛天民
朝代：宋

摩挲只作钓矶看，相伴秦翁且住山。
霜洗旧棱人共瘦，藓侵孤韵鹤同闲。
因思樵牧分争处，已过唐虞揖逊间。
风月满林时憇寂，三生幽事梦中还。
林间石
作者：葛天民
朝代：宋

摩挲只作钓矶看，相伴秦翁且住山。霜洗旧棱人共瘦，藓侵孤韵鹤同闲。因思樵牧分争处，已过唐虞揖逊间。风月满林时憩寂，三生幽事梦中还。
柳下即事
作者：葛天民
朝代：宋

老柳中間野岸濱，水清常照村邊身。
白鷗黄鳥相忘久，來往如今不避人。
柳下即事
作者：葛天民
朝代：宋
体裁：七言绝句

老柳中间野岸滨，水清常照村边身。白鸥黄鸟相忘久，来往如今不避人。
桃花
作者：葛天民
朝代：宋

洞裏桃花自古初，人間塵事幾乘除。
重來漁父難相覓，前度劉郎未忍疎。
畫檝迎逢春女渡，采符供奉歲朝書。
嫣然似共幽篁語，占盡風光奈得渠。
桃花
作者：葛天民
朝代：宋

洞裏桃花自古初，人间尘事几乘除。
重来渔父难相觅，前度刘郎未忍疎。
画檝迎逢春女渡，采符供奉岁朝书。
嫣然似共幽篁语，占尽风光奈得渠。
桃花
作者：葛天民
朝代：宋

洞里桃花自古初，人间尘事几乘除。重来渔父难相觅，前度刘郎未忍疏。画楫迎逢春女渡，采符供奉岁朝书。嫣然似共幽篁语，占尽风光奈得渠。
梅花
作者：葛天民
朝代：宋
体裁：七言律诗

寄远含芳别陇头，胡沙漠漠去无休。谁招青冢千年魄，散作黄昏万斛愁。画角霜清肠屡断，花光墨淡影空留。年年最忆前村夜，一段孤明雪亦羞。
梅花
作者：葛天民
朝代：宋

寄遠含芳別隴頭，胡沙漠漠去無休。
誰招青塚千年魄，散作黄昏萬斛愁。
畫角霜清腸屢斷，花光墨淡影空留。
年年最憶前村夜，一段孤明雪亦羞。
梅花
作者：葛天民
朝代：宋

桃李粗疎合負荆，歲寒標格許誰并。
花中有道須稱最，天下無香可鬭清。
倚竹向人如少訴，臨流窺影更多情。
何當喚取湘纍起，伴我空山茹落英。
梅花
作者：葛天民
朝代：宋

桃李粗疎合负荆，岁寒标格许谁并。
花中有道须称最，天下无香可斗清。
倚竹向人如少诉，临流窥影更多情。
何当唤取湘纍起，伴我空山茹落英。
梅花
作者：葛天民
朝代：宋

桃李粗疏合负荆，岁寒标格许谁并。花中有道须称最，天下无香可斗清。倚竹向人如少诉，临流窥影更多情。何当唤取湘累起，伴我空山茹落英。
次紫芝韵
作者：葛天民
朝代：宋

欽羨私居好，樓深夏必凉。
小窗通遠岫，古木蔽斜陽。
露檻安花斛，塵編滿竹床。
如君清到骨，只合靜焚香。
次紫芝韵
作者：葛天民
朝代：宋
体裁：五言律诗

钦羡私居好，楼深夏必凉。小窗通远岫，古木蔽斜阳。露槛安花斛，尘编满竹床。如君清到骨，只合静焚香。
正月二十七雨中过苏堤
作者：葛天民
朝代：宋

一堤杨柳占春风，柳外群山细雨中。人苦未晴浑不到，只宜老眼看空濛。
正月二十七雨中过苏堤
作者：葛天民
朝代：宋

一堤杨柳占春风，柳外群山细雨中。
人苦未晴浑不到，只宜老眼看空蒙。
正月二十七雨中過蘇堤
作者：葛天民
朝代：宋

一堤楊柳占春風，柳外群山細雨中。
人苦未晴渾不到，只宜老眼看空濛。
正月二日
作者：葛天民
朝代：宋

小巷春阴独掩扉，峭寒着尽过冬衣。
老来情绪无多子，禁得梅花似雪飞。
正月二日
作者：葛天民
朝代：宋

小巷春阴独掩扉，峭寒著尽过冬衣。老来情绪无多子，禁得梅花似雪飞。
正月二日
作者：葛天民
朝代：宋

小巷春陰獨掩扉，峭寒著盡過冬衣。
老來情緒無多子，禁得梅花似雪飛。
正月十二日夜姚江
作者：葛天民
朝代：宋

断岸春风峭，江空夜雨清。
萧疎蓬上点，彷佛叶间声。
今古双眸冷，干坤一棹轻。
鬓从湖海白，谁识谢郎情。
正月十二日夜姚江
作者：葛天民
朝代：宋

断岸春风峭，江空夜雨清。萧疏蓬上点，彷佛叶间声。今古双眸冷，乾坤一棹轻。鬓从湖海白，谁识谢郎情。
正月十二日夜姚江
作者：葛天民
朝代：宋

斷岸春風峭，江空夜雨清。
蕭疎蓬上點，彷彿葉間聲。
今古雙眸冷，乾坤一棹輕。
鬢從湖海白，誰識謝郎情。
水仙
作者：葛天民
朝代：宋

玉涧金寒窈窕身，翩翩翠袖挽青春。
水晶宫裏成仙女，香醉山中得道人。
朔雪几回埋不死，南洲一出浄无尘。
朴翁老矣谁同调，相对无言意转亲。
水仙
作者：葛天民
朝代：宋

玉涧金寒窈窕身，翩翩翠袖挽青春。水晶宫里成仙女，香醉山中得道人。朔雪几回埋不死，南洲一出净无尘。朴翁老矣谁同调，相对无言意转亲。
水仙
作者：葛天民
朝代：宋

玉澗金寒窈窕身，翩翩翠袖挽青春。
水晶宮裏成仙女，香醉山中得道人。
朔雪幾回埋不死，南洲一出浄無塵。
朴翁老矣誰同調，相對無言意轉親。
江山
作者：葛天民
朝代：宋
体裁：七言绝句

连天芳草雨漫漫，赢得鸥边野水宽。花欲尽时风扑起，柳绵无力护春寒。
江山
作者：葛天民
朝代：宋

連天芳草雨漫漫，贏得鷗邊野水寬。
花欲盡時風撲起，柳綿無力護春寒。
涧泉招饮次日乃生朝
作者：葛天民
朝代：宋

平生南涧古遗民，初度招呼我辈人。每听谑谈须绝倒，极知老气政轮囷。杯盘满坐添灯火，儿女成行劝主宾。但愿吾侪似梅柳，年年相见一回新。
涧泉招饮次日乃生朝
作者：葛天民
朝代：宋

平生南磵古遗民，初度招呼我辈人。
每听谑谈须绝倒，极知老气政轮囷。
杯盘满坐添灯火，儿女成行劝主宾。
但愿吾侪似梅柳，年年相见一回新。
清明前四日泛湖
作者：葛天民
朝代：宋

繞岸堆青嶂，游船滿綠波。
樓臺臨水近，楊柳占春多。
老去誰同調，尊前且放歌。
韶華能幾日，隨棹已新荷。
清明前四日泛湖
作者：葛天民
朝代：宋
体裁：五言律诗

绕岸堆青嶂，游船满绿波。楼台临水近，杨柳占春多。老去谁同调，尊前且放歌。韶华能几日，随棹已新荷。
清明日訪白石不值
作者：葛天民
朝代：宋

花薺懸燈柳插簷，老懷那得似餳甜。
畫船已載先生去，燕子無人自入簾。
清明日访白石不值
作者：葛天民
朝代：宋
体裁：七言绝句

花荠悬灯柳插檐，老怀那得似饧甜。画船已载先生去，燕子无人自入帘。